hotchpotch/miracl-hf-unified huggingface dataset:
เขตรักษาพันธุ์สัตว์ป่าเวียงลอ
เขตรักษาพันธุ์สัตว์ป่าเวียงลอ เป็นเขตรักษาพันธุ์สัตว์ป่าที่มีพื้นที่ครอบคลุมท้องที่ 4 อำเภอ ได้แก่ ท้องที่อำเภอจุน อำเภอดอกคำใต้ อำเภอเชียงคำ และอำเภอปง มีพื้นที่ประมาณ 231,875 ไร่ หรือ 371 ตารางกิโลเมตร เขตรักษาพันธุ์สัตว์ป่าเวียงลอตั้งอยู่ในพื้นที่ป่าสงวนแห่งชาติทั้งสิ้น 4 แห่ง คือ ป่าสงวนแห่งชาติป่าแม่จุน อำเภอจุน เนื้อที่ประมาณ 96,875 ไร่ ป่าสงวนแห่งชาติป่าห้วยดอกเข็ม และป่าแม่อิงฝั่งขวา อำเภอดอกคำใต้ เนื้อที่ประมาณ 49,375 ไร่ ป่าสงวนแห่งชาติป่าแม่ยม อำเภอปง เนื้อที่ประมาณ 43,750 ไร่ และป่าสงวนแห่งชาติป่าน้ำแวน และป่าห้วยไคร้ อำเภอเชียงคำ เนื้อที่ประมาณ 41,875 ไร่ 
สำนักงานที่ทำการเขตรักษาพันธุ์สัตว์ป่าเวียงลอ ตั้งอยู่เลขที่ 321 ท้องที่บ้านเซี๊ยะ หมู่ที่ 4 ตำบลจุน อำเภอจุน จังหวัดพะเยา โดยอยู่ห่างจากอำเภอจุนตามทางหลวงหมายเลข 1021 ประมาณ 10 กม. โดยที่ทำการเขตตั้งอยู่ใกล้กับอ่างเก็บน้ำแม่จุนภายในพื้นที่บริเวณสำนักงานเขตรักษาพันธุ์สัตว์ป่าเวียงลอมีพื้นที่สำหรับรับรองนักท่องเที่ยว(ลานกางเต็นท์) หรือผู้ที่สนใจในกิจกรรมการท่องเที่ยวเชิงอนุรักษ์ หรือผู้ที่สนใจในการศึกษา ค้นคว้า และทำวิจัยในพื้นที่เขตรักษาพันธุ์สัตว์ป่าเวียงลอ สามารถติดต่อได้ด้วยตนเองที่สำนักงานเขตรักษาพันธุ์สัตว์ป่าเวียงลอ หรือทาง FacebookFanPage : เขตรักษาพันธุ์สัตว์ป่าเวียงลอ จังหวัดพะเยา
เมื่อวันที่ 5 มิถุนายน ปี พ.ศ. 2535 จังหวัดพะเยาได้รับการร้องขอจากราษฎรในท้องที่อำเภอจุน จังหวัดพะเยา ให้ดำเนินการประกาศพื้นที่ป่าสงวนแห่งชาติป่าแม่จุน และป่าสงวนแห่งชาติในบริเวณใกล้เคียง ให้เป็นเขตรักษาพันธุ์สัตว์ป่าซึ่งมีพื้นที่ป่าครอบคลุมท้องที่ทั้ง 4 อำเภอ ได้แก่ ท้องที่อำเภอจุน อำเภอดอกคำใต้ อำเภอเชียงคำ และอำเภอปง เพื่ออนุรักษ์ทรัพยากรป่าไม้ไว้ให้เป็นแหล่งต้นน้ำลำธารที่สำคัญของแม่น้ำอิง และแม่น้ำยม รวมทั้งคุ้มครองสัตว์ป่าชนิดที่สำคัญของท้องถิ่นที่อาศัยอยู่ชุกชุมหลายชนิด เช่น เลียงผา เก้ง กวาง และนกยูงไทย เป็นต้น ซึ่งจังหวัดพะเยาได้พิจารณาเสนอเรื่องไปยังกรมป่าไม้ เพื่อพิจารณากำหนดให้เป็นเขตรักษาพันธุ์สัตว์ป่า
ในระหว่างขั้นตอนการสำรวจพื้นที่เพื่อกำหนดให้เป็นเขตรักษาพันธุ์สัตว์ป่า คณะผู้สำรวจจากส่วนอนุรักษ์สัตว์ป่า สำนักอนุรักษ์ทรัพยากรธรรมชาติ กรมป่าไม้ ได้ประสานกับส่วนราชการ และผู้มีส่วนเกี่ยวข้อง อันได้แก่ องค์กรปกครองส่วนท้องถิ่น และประชาชนในชุมชนที่อยู่อาศัยโดยรอบพื้นที่ที่ทำการสำรวจ และนำเสนอข้อมูลที่สำรวจต่อกรมป่าไม้ ซึ่งต่อมาคณะกรรมการสงวนและคุ้มครองสัตว์ป่าแห่งชาติได้พิจารณาให้ความเห็นชอบ โดยให้ประกาศพื้นที่ป่าสงวนแห่งชาติป่าน้ำแวน และป่าห้วยไคร้ ป่าแม่จุน ป่าแม่ยม และป่าห้วยดอกเข็มและป่าแม่อิงฝั่งขวา ให้เป็นเขตรักษาพันธุ์สัตว์ป่า โดยความเห็นชอบของคณะรัฐมนตรี ซึ่งได้ประกาศในราชกิจจานุเบกษา " ฉบับกฤษฎีกา เล่ม 114 ตอนที่ 19 ก เมื่อวันที่ 10 มิถุนายน ปี พ.ศ. 2540 " โดยตั้งชื่ออย่างเป็นทางการว่า "เขตรักษาพันธุ์สัตว์ป่าเวียงลอ" ตามชื่อเมืองลอในอดีต นับเป็นเขตรักษาพันธุ์สัตว์ป่าที่ประกาศเป็นลำดับที่ 44 ของประเทศไทย 
หน่วยงานที่ทำหน้าที่ดูแลรักษาทรัพยากรธรรมชาติ ในสังกัดเขตรักษาพันธุ์สัตว์ป่าเวียงลอ มีด้วยกันทั้งสิ้น 7 แห่ง ดังนี้
มีสภาพป่า 3 ชนิด คือ
มีสัตว์ป่าของท้องถิ่นที่สำคัญอยู่หลายชนิด ได้แก่ นกยูง เลียงผา เก้ง ไก่ฟ้า กระรอก อีเห็น งูชนิดต่างๆ นกเขา ลิงลม หมี หมาป่า กระจง ตะกวด ลิงวอก นกกระราง หมูป่า เป็นต้น
ลุยจิ คัสติโยเน
ลุยจิ คัสติโยเน (Luigi Castiglione) นักมวยสากลชาวอิตาลี เกิดเมื่อ 8 เมษายน พ.ศ. 2510 ที่เมืองซาน เซเวโร ประเทศอิตาลี สถิติการชก 26 ครั้ง ชนะ 22 (น็อค 5) แพ้ 4
หน่วยพิทักษ์ป่าห้วยชมพู-ผาเทวดา
หน่วยพิทักษป่าที่ วล.2 (ห้วยชมภู) เป็นหน่วยพิทักษ์สังกัดเขตรักษาพันธุ์สัตว์ป่าเวียงลอ ตั้งอยู่ที่ ต.สันโค้ง อ.ดอกคำใต้ ห่างจากตัวอำเภอประมาณ 11 กม.ได้กำหนดเส้นทางเดินทางไกลและผจญภัยเนื่องจากลักษณะภูมิประเทศเป็นภูเขาสูงผาชัน ทอดยาวจากทิศเหนือไปทิศใต้ ตลอดเส้นทางจะพบเห็นสภาพป่า 3ชนิดคือ ป่าเต็งรัง ป่าเบญจพรรณ และป่าดิบแห้ง รวมทั้งน้ำตกห้วยชมพู และถ้ำน้อยใหญ่ที่สวยงามเรียงรายตามเทือกเขาผาเทวดา
ปฏิทินจันทรคติ
ปฏิทินจันทรคติ (อังกฤษ: lunar calendar) ใช้เรียกรูปแบบการใช้ปฏิทินรูปแบบหนึ่ง โดยใช้ดิถีของดวงจันทร์เพื่อบอกข้างขึ้นข้างแรมบอกเดือน ซึ่งในปัจจุบันระบบปฏิทินที่ใช้รูปแบบนี้ได้เปลี่ยนมาใช้ในรูปแบบปฏิทินสุริยจันทรคติแทนที่ โดยส่วนของจันทรคติใช้งานเฉพาะอ้างอิงวันสำคัญทางศาสนา หรือเทศกาลฉลองตามประเพณีดั้งเดิม เช่น [ปฏิทินจีน][ปฏิทินฮิบรู] [ปฏิทินฮินดู]
ปฏิทินจันทรคติในหนึ่งเดือนจะนับตามการโคจรรอบโลกของดวงจันทร์ ซึ่งประมาณ 29 วันครึ่ง ซึ่งในหนึ่งปีจะแบ่งเป็น 12 เดือนซึ่งมีทั้งหมด 354 วัน โดยวันจะน้อยกว่าปฏิทินสุริยคติ 10 วันเศษ ซึ่งเมื่อถึงปีที่จำนวนวันที่เกินมาครบประมาณ 29.5 วันเศษ จะมีการเพิ่มเดือนเข้ามาอีกหนึ่งเดือน ซึ่งทำให้ปีนั้นมี 384 วัน ตัวอย่างเช่นในปฏิทินจันทรคติไทย จะเรียกว่าอธิกมาส โดยจะเพิ่มเดือน ๘ เข้ามาอีกหนึ่งเดือนซึ่งเรียกว่า เดือน ๘/๘ (หรือ ๘-๘ หรือ ๘๘ ก็เขียน) โดยในปีนั้นจะมี 13 เดือน ในปีที่ 3, 6, 9, 11, 14, 17 และ 19
ในปีทางจันทรคติ จะมี 12 เดือน ได้แก่ เดือนอ้าย เดือนยี่ เดือนสาม เดือนสี่ เดือนห้า เดือนหก เดือนเจ็ด เดือนแปด เดือนเก้า เดือนสิบ เดือนสิบเอ็ด เดือนสิบสอง โดยเดือนคู่จะมี 30 วัน คือวันขึ้น 1 ค่ำ ถึง วันขึ้น 15 ค่ำ และวันแรม 1 ค่ำ ถึง วันแรม 15 ค่ำ ส่วนเดือนคี่มี 29 วัน คือวันขึ้น 1 ค่ำ ถึง วันขึ้น 15 ค่ำ และวันแรม 1 ค่ำ ถึง วันแรม 14 ค่ำ นอกจากนี้ยังมีบางปีที่มีวันแรม 15 ค่ำ เดือน 7 เรียกว่าอธิกวาร โดยจะมีในปีที่ 6, 12, 17, 22, 28, 33 และ 38 ทั้งนี้ เพื่อให้เดือนแต่ละเดือนมีค่าเฉลี่ยของวันในเดือนเข้าใกล้ 29.530588 วันมากที่สุด
ริค มากราโม จูเนียร์
ริค มากราโม จูเนียร์ () หรือ เรนาโต มากราโม นักมวยสากลชาวฟิลิปปินส์ เกิดเมื่อ 6 พฤศจิกายน พ.ศ. 2504 สถิติการชก 61 ครั้ง ชนะ 34 (น็อค 9) เสมอ 5 แพ้ 22 
ริค มากราโม จูเนียร์ขึ้นชกมวยสากลอาชีพครั้งแรกเมื่อ 28 กุมภาพันธ์ พ.ศ. 2525 ชนะน็อค แมนนี่ โอกายอน ยก 1 จากนั้นก็ขึ้นชกชนะเป็นส่วนใหญ่ เคยชกชนะ แดน เนียเตส นิค เซียนทอย ผลัดแพ้ชนะกับไฮเม่ อาลีควิน และเคยชกแพ้แมนนี่ เมลชอร์ และเจอร์รี่ พีญาโลซา มากราโมเคยมาชกในไทย แพ้คะแนน ชนะ ป.เปาอินทร์ เมื่อ พ.ศ. 2534 และได้ชิงแชมป์เงารุ่นฟลายเวท WBC เมื่อ 20 มีนาคม พ.ศ. 2535 แพ้น็อค ฉัตรชัย อีลิทยิม ยก 8 หลังจากนั้น มากราโมมาชกนอกรอบในไทยบ่อยครั้งระหว่าง พ.ศ. 2535- 2537 โดย แพ้น็อค โตโต้ ป.พงษ์สว่าง ยก 8 แพ้น็อค จ้าวสิงห์ทอง นครหลวงโปรโมชั่นยก 5 แพ้คะแนน พะเนียง พูนธรัตน์ และแพ้น็อค พิชิต ช.ศิริวัฒน์ ยก 3 มากราโมได้ครองแชมป์ฟิลิปปินส์รุ่นไลท์ฟลายเวทเมื่อ 30 พฤศจิกายน พ.ศ. 2537 เมื่อเป็นฝ่ายชนะคะแนนโดยเทคนิค จอห์น เมดินา ป้องกันตำแหน่งไว้ได้ 1 ครั้ง มากราโมก็ขึ้นชิงแชมป์โลกรุ่นไลท์ฟลายเวท WBO เมื่อ 28 มกราคม พ.ศ. 2538 ที่สกอตแลนด์ ซึ่งมากราโมเป็นฝ่ายแพ้คะแนน พอล เวียร์ ไม่ได้แชมป์
หลังจากชิงแชมป์โลกไม่สำเร็จ มากราโมไปชกนอกรอบที่ญี่ปุ่น แพ้คะแนน ชิโร ยาชิโร จากนั้นชกชนะน็อค โตโต้ ป.พงษ์สว่าง ยก 4 ที่ฟิลิปปินส์ มากราโมได้ชิงแชมป์ OPBF รุ่นไลท์ฟลายเวทกับชิโร ยาชิโร ที่ญี่ปุ่นเมื่อ 3 กุมภาพันธ์ พ.ศ. 2539 ซึ่งผลปรากฏว่าเสมอกันไป มากราโมได้ชิงแชมป์ OPBF ที่ว่างอีกครั้งในอีก 5 เดือนต่อมา แต่ทำได้เพียงแพ้คะแนนโดยเทคนิค ทากาชิ ชิโอฮาม่า ต่อมา มากราโมได้ชิงแชมป์ PABA รุ่นไลท์ฟลายเวทเมื่อ 12 มกราคม พ.ศ. 2540 ที่ไทย แต่ก็เป็นฝ่ายแพ้คะแนนพะเนียง พูนธรัตน์ มากราโมขึ้นชกแก้มือกับพะเนียงอีกครั้งในอีก 2 เดือนต่อมาแต่ก็เป็นฝ่ายแพ้คะแนนอีก มากราโมได้ชิงแชมป์เงารุ่นไลท์ฟลายเวท WBC อีกครั้งเมื่อ 17 กันยายน พ.ศ. 2540 แต่ก็เป็นฝ่ายแพ้น็อค ยัง ซางอิก ยก 8 ที่เกาหลีใต้ หลังจากนั้น มากราโมไม่ได้ขึ้นชิงแชมป์ใดๆอีกเลย ได้ไปชกนอกรอบกันจาคอป มัตลาลาก็เป็นฝ่ายแพ้คะแนน หลังจากที่เสียแชมป์ฟิลิปปินส์รุ่นไลท์ฟลายเวทไปเมื่อ 28 ตุลาคม พ.ศ. 2541 โดยแพ้คะแนน โลลิโต โลรัวแล้ว มากราโมก็แขวนนวมไป
เทศบาลตำบลน้ำจืด
เทศบาลตำบลน้ำจืด เป็นเทศบาลที่อยู่ในเขตอำเภอกระบุรี จังหวัดระนอง เป็นเทศบาลที่ยกฐานะจากสุขาภิบาลเดิม มีเนื้อที่ 4.2 ตารางกิโลเมตร อยู่ติดกับท่าเทียบเรือไทย-พม่า
โมเน เดกูเอ้
โมนี เดอกัวเน (Monie DeGuia) นักมวยสากลชาวฟิลิปปินส์ สถิติการชก 19 ครั้ง ชนะ 11 (น็อค 3) แพ้ 8
เดอกูเอขึ้นชกมวยสากลครั้งแรกเมื่อ 22 กันยายน พ.ศ. 2536 ชนะคะแนน เฟรด นาปารัม จากนั้น ขึ้นชกชนะเป็นส่วนใหญ่ที่ฟิลิปปินส์ เคยชนะน็อค แรนดี้ แมนกูบัท ยก 2 เมื่อ พ.ศ. 2537 เขามาชกในไทยครั้งแรกเมื่อ พ.ศ. 2538 แพ้คะแนน จะเด็ด เฉลิมศรี เขาขึ้นชกเรื่อยมาจนถึง พ.ศ. 2539 หลังจากที่ชกแพ้คะแนนอาร์ชี วิลลามอร์ เมื่อ 4 กรกฎาคม แล้ว เขาหยุดชกไป 3 ปี กลับมาชกอีกครั้งเมื่อ 15 มกราคม พ.ศ. 2542 แพ้คะแนนโดยเทคนิค โรเดล โอราอิส หลังจากนั้น เขาเดินทางมาชกชิงแชมป์ PABA รุ่นซูเปอร์ฟลายเวทในไทยเมื่อ 12 มีนาคม พ.ศ. 2542 แพ้น็อค ศรพิชัย กระทิงแดงยิม ยก 5 จากนั้นก็ไม่ได้ขึ้นชกมวยอีกเลย
ศูนย์วัฒนธรรมไทลื้อ งานประเพณีไทลื้อ
ศุนย์วัฒนธรรมไทลื้อ พะเยาเป็นจังหวัดหนึ่งที่มีชุมชนไทลื้อตั้งบ้านเรือนอยู่อย่างหนาแน่นใน อ.เชียงคำ และที่ ต.ฝายกวาง ต.น้ำแวน ต.เชียงบาน ต.ภูซาง ต.เวียงชุมไทลื้อในอ.เชียงคำเป็นชุมชนที่ขยายออกมาจากชุมชนไทลื้อที่อ.เชียงม่วน แถบวัดท่าฟ้าใต้ซึ่งเป็นชุมชนเก่าแก่ของไทยลื้อพะเยา ส่วนที่วัดหย่วน อ.เชียงคำได้จัดตั้งเป็นศูนย์แสดงผลงานทางศิลปวัฒนธรรม และฝึกอาชีพของชาวไทลื้อ
เซซุโน เดลกาโด้
โซซิโน เดลกาโด () นักมวยสากลชาวฟิลิปปินส์ เกิดเมื่อ 4 เมษายน พ.ศ. 2517 สถิติการชก 22 ครั้ง ชนะ 17 (น็อค 11) แพ้ 5 
เซซุโน เดลกาโด เดลกาโดขึ้นชกมวยสากลครั้งแรกเมื่อ 30 มิถุนายน พ.ศ. 2537 ชนะน็อค โรเบิร์ต แคมโปส ยก 1 จากนั้นขึ้นชกชนะเป็นส่วนใหญ่ ก่อนจะเดินทางมาชิงแชมป์ PABA รุ่นซูเปอร์ฟลายเวทในไทยเมื่อ 28 สิงหาคม พ.ศ. 2541 แพ้น็อค ศรพิชัย พิษณุราชันย์ ยก 2 ไม่ได้แชมป์ จากนั้นกลับไปชกที่ฟิลิปปินส์ ชนะคะแนน แฟลช อีราแฮม ชนะรอย ทาราโซนา 2 ครั้ง และชนะน็อค นาร์ธาน บาร์เซโลน่า ยก 1 แล้วจึงได้ชิงแชมป์ PABA รุ่นซูเปอร์ฟลายเวทในไทยอีกครั้งเมื่อ 17 ธันวาคม พ.ศ. 2542 แพ้คะแนน เมจิ ซีพียิม ไม่ได้แชมป์ จากนั้น เดลกาโดก็แขวนนวมไป
วัดนันตาราม
วัดนันตาราม ตั้งอยู่บ้านทุ่งบานเย็น ม.13 ต.หย่วน ในเขตเทศบาลตำบลเชียงคำ จังหวัดพะเยา เป็นวัดที่อนุรักษ์วิหารศิลปะแบบพม่าตัววิหารสร้างด้วยไม้สักทั้งหลักตกแต่งลวดลายฉลุไม้อย่างสวยงามตามส่วนประกอบต่าง ๆ เช่น หน้าบัน หน้าต่าง ระเบียง เป็นต้น ภายในวิหารมีพระพุทธรูปศิลปะพม่า
โรงพยาบาลอุตรดิตถ์
โรงพยาบาลอุตรดิตถ์ เป็นโรงพยาบาลศูนย์ สังกัดสำนักงานปลัดกระทรวงสาธารณสุข กระทรวงสาธารณสุข เริ่มก่อสร้างเมื่อ พ.ศ. 2483 ช่วงก่อนยุติสงครามโลกครั้งที่ 2 โดยคุณพระสมัครสโมสร ผู้ว่าราชการจังหวัดอุตรดิตถ์ในขณะนั้น ได้ประชุมคณะกรรมการ จังหวัดอุตรดิตถ์ อนุมัติเงินบำรุงท้องที่จัดซื้อที่ดิน เนื้อที่ 28 ไร่ 50 ตารางวา
โรงพยาบาลอุตรดิตถ์ เปิดทำการอย่างเป็นทางการเมื่อ 12 เมษายน พ.ศ. 2494 โดยมีเนื้อที่รวมทั้งสิ้นในปัจจุบันจำนวน 46 ไร่ 1 งาน 99 ตารางวา ตั้งอยู่เขตภาคแหนือตอนล่าง ในอำเภอเมืองอุตรดิตถ์ จังหวัดอุตรดิตถ์ โรงพยาบาลอุตรดิตถ์ถือเป็นโรงพยาบาลศูนย์แห่งที่ 2 ในเขตกลุ่มจังหวัดภาคเหนือตอนล่าง และเป็นโรงพยาบาลประจำภูมิภาคที่มีขีดความสามารถระดับตติยภูมิ (Tertiary Care) ในปัจจุบันได้เปิดทำการสาขานอกโรงพยาบาล 1 แห่ง คือ โรงพยาบาลอุตรดิตถ์ สาขา 1 บริเวณทางหลวงหมายเลข 1045(ถนนย่านศิลาอาสน์) เปิดศูนย์สุขภาพชุมชนโรงพยาบาลอุตรดิตถ์ 1 แห่งที่ ถนนสำราญรื่นใกล้กับวัดท้ายตลาด และได้มีการก่อสร้างตึกอุบัติเหตุ-ฉุกเฉินขึ้นใหม่แล้วเสร็จในปีพ.ศ. 2555 มีผลทำให้โรงพยาบาลฯมีจำนวนเตียงผู้ป่วยเพิ่มจากเดิม 500 เตียงเป็น 647 เตียง
นอกจากนี้โรงพยาบาลอุตรดิตถ์ได้ร่วมผลิตแพทย์กับคณะแพทยศาสตร์ มหาวิทยาลัยนเรศวร โดยจัดตั้งหน่วยงานศูนย์แพทยศาสตรศึกษาชั้นคลินิก โรงพยาบาลอุตรดิตถ์ และเป็นสถาบันร่วมผลิตแพทย์แห่งคณะแพทยศาสตร์ มหาวิทยาลัยนเรศวร โดยก่อตั้งเมื่อ พ.ศ. 2541 โดยจัดการเรียนการสอนให้แก่นิสิตแพทย์ในระดับชั้นคลินิก (ชั้นปี 4 - 6) ในหลักสูตรแพทยศาสตรบัณฑิต มหาวิทยาลัยนเรศวร รวมปีละประมาณ 30 คน ตามโครงการร่วมผลิตแพทย์เพิ่มเพื่อชาวชนบทของสำนักงานบริหารโครงการร่วมผลิตแพทย์เพิ่มเพื่อชาวชนบท กระทรวงสาธารณสุข
โรงพยาบาลอุตรดิตถ์ มีการแบ่งส่วนราชการ ดังต่อไปนี้
ดารุณี กฤตบุญญาลัย
ดารุณี กฤตบุญญาลัย (ชื่อเล่น: ดา) นักธุรกิจหญิง มีชื่อเสียงจริงหรือจากซีรีส์โทรทัศน์ "ไฮโซบ้านนอก" นอกจากนี้ ยังมีผลงานจัดรายการวิทยุ รับเชิญแสดงละครโทรทัศน์ โฆษณา และภาพยนตร์ เคยเข้าแข่งรายการแฟนพันธุ์แท้ปี 2003 และ ได้เป็นสุดยอดแฟนพันธุ์แท้ เรื่อง เพชร เมื่อปี พ.ศ. 2546
ดารุณี เกิดเมื่อปี พ.ศ. 2492 ที่จังหวัดหนองคาย มีเชื้อสายเวียดนามและจีน จบการศึกษา ชั้นมัธยมปีที่ 7 จากโรงเรียนเขมะสิริอนุสรณ์ และระดับปริญญาตรี ที่คณะพาณิชยศาสตร์และการบัญชี จุฬาลงกรณ์มหาวิทยาลัย
นอกจากนี้ ยังเป็นผู้ชนะรายการ "แฟนพันธุ์แท้" เรื่องเพชร จนเป็นที่มาของฉายา "เจ้าแม่เพชร" และยังเป็นหนึ่งในผู้ปราศรัย บนเวทีชุมนุมของ แนวร่วมประชาธิปไตยต่อต้านเผด็จการแห่งชาติ โดยกล่าวกันว่า ดารุณีมอบทุนสนับสนุนส่วนหนึ่ง สมทบเข้ากลุ่ม นปช.ด้วย
ต่อมาเมื่อมีการก่อรัฐประหาร เมื่อวันที่ 22 พฤษภาคม พ.ศ. 2557 คณะรัฐประหารออกคำสั่งที่ 3/2557 และคำสั่งที่ 65/2557 เรียกให้ดารุณีไปรายงานตัว แต่เธอมิได้ไปตามคำสั่งดังกล่าว ศาลทหารจึงออกหมายจับ
ชีวิตครอบครัว สมรสกับ นายประกิจ กฤตบุญญาลัย มีบุตร-ธิดา 3 คน คือ ร้อยโทหญิงวิรุฬกานต์ (ชื่อเล่น: น้ำฝน) มีผลงานเขียนหนังสือสองเล่มคือ "หมื่นพันวันลูก" และ "รักแท้ แม่ไม่ว่าหรอก", ธารนที (ชื่อเล่น: น้ำพุ) และ ไอยคุปต์ (ชื่อเล่น: น้ำนิ่ง) ซึ่งร่วมจัดตั้ง บริษัท ฮาวคัม เอ็นเตอร์เทนเมนท์ จำกัด ร่วมกับ พานทองแท้ ชินวัตร เพื่อทำธุรกิจ
วัดพระนั่งดิน
วัดพระเจ้านั่งดิน ตั้งอยู่บ้านพระนั่งดินหมู่ที่ 7 ตำบลเวียง เป็นวัดที่มีองค์พระประธานของวัดไม่มีฐานชุกชีรองรับเหมือนพระประธานในวัดอื่น ๆ เคยมีราษฎร์สร้างฐานชุกชีและอัญเชิญพระประธานขึ้นประดิษฐาน แต่ปรากฏว่าพยายามอย่างไรก็ยกไม่ขึ้นจึงเรียกสืบต่อกันว่า พระเจ้านั่งดิน
ศูนย์แพทยศาสตรศึกษาชั้นคลินิก โรงพยาบาลหาดใหญ่
ศูนย์แพทยศาสตรศึกษาชั้นคลินิก โรงพยาบาลหาดใหญ่ เป็นศูนย์แพทยศาสตรศึกษาชั้นคลินิก สังกัดโรงพยาบาลหาดใหญ่ กระทรวงสาธารณสุข เป็นสถาบันร่วมผลิตแพทย์กับคณะแพทยศาสตร์ มหาวิทยาลัยสงขลานครินทร์ โดยก่อตั้งเมื่อปี พุทธศักราช 2549 ในเขตภาคใต้ ณ อำเภอหาดใหญ่ จังหวัดสงขลา
โรงพยาบาลหาดใหญ่เป็นโรงพยาบาลศูนย์ในสังกัดสำนักงานปลัดกระทรวงสาธารณสุข เดิมโรงพยาบาลหาดใหญ่เป็นสถาบันสมทบของคณะแพทยศาสตร์ มหาวิทยาลัยสงขลานครินทร์ ตั้งแต่คณะแพทยศาสตร์เปิดสอนนักศึกษาแพทย์รุ่นที่ 1 พ.ศ. 2515 จนถึงปัจจุบัน ดังนั้น เมื่อเกิดปัญหาการขาดแคลนแพทย์จากภาวะการเจริญเติบโตทางเศรษฐกิจ ทำให้แพทย์ลาออกไปอยู่โรงพยาบาลเอกชนเป็นจำนวนมาก กระทรวงสาธารณสุขและทบวงมหาวิทยาลัย ในสมัย ดร.อาทิตย์ อุไรรัตน์ เป็นรัฐมนตรีว่าการกระทรวงสาธารณสุข และ นพ.กระแส ชนะวงศ์ เป็นรัฐมนตรีว่าการทบวงมหาวิทยาลัย จึงได้มีการตกลงร่วมมือกันผลิตแพทย์เพิ่มเพื่อชาวชนบท คณะรัฐมนตรีได้อนุมัติโครงการนี้ เมื่อวันที่ 7 มิถุนายน 2537 เป็นระยะเวลา 10 ปี (พ.ศ. 2538 – 2547 ) ต่อมา คณะรัฐมนตรีได้มีมติเพิ่มเติม เมื่อวันที่ 3 สิงหาคม 2544 เลื่อนระยะเวลาสิ้นสุดโครงการออกไปอีก 2 ปี 
ในปี พ.ศ. 2549 โรงพยาบาลหาดใหญ่ได้รับเลือกเป็น 1 ใน 12 โรงพยาบาลศูนย์ให้จัดสอนนักศึกษาแพทย์ชั้นคลินิกโดยร่วมมือคณะแพทยศาสตร์ มหาวิทยาลัยสงขลานครินทร์ผลิตแพทย์เพิ่มเพื่อชาวชนบทในภาคใต้ร่วมกัน
ปัจจุบัน ศูนย์แพทยศาสตรศึกษาชั้นคลินิก โรงพยาบาลหาดใหญ่ จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิต ของคณะแพทยศาสตร์ มหาวิทยาลัยสงขลานครินทร์ ใน 1 หลักสูตร คือ
ใช้ระยะเวลาในการศึกษาตลอดหลักสูตรรวม 6 ปี ดังนี้
ศูนย์แพทยศาสตรศึกษาชั้นคลินิก โรงพยาบาลหาดใหญ่ รับสมัครบุคคลเข้าศึกษาในหลักสูตรแพทยศาสตรบัณฑิต ผ่านทางคณะแพทยศาสตร์ มหาวิทยาลัยสงขลานครินทร์ ในระบบรับตรงประจำปีตามประกาศมหาวิทยาลัยสงขลานครินทร์
ศูนย์พัฒนาโครงการหลวงปังค่า
ศูนย์พัฒนาโครงการหลวงปังค่า ตั้งอยู่ที่ บ้านสิบสองพัฒนา ต.ผาช้างน้อย อ.ปง จ.พะเยา มีความสูงจากระดับน้ำทะเล 500-1300 เมตร อุณหภูมิเฉลี่ย 25.8 องศาเซลเซียส ลักษณะพื้นที่เป็นเนินเขาสลับกับภูเขามีที่ราบระหว่างภูเขาเล็กน้อย ครอบคลุมพื้นที่รับผิดชอบ 35026 ไร่ มีหมู่บ้านในเขตรับผิดชอบจำนวน 3 หมู่บ้าน คือ บ้านสิบสองพัฒนาบ้างปางค่าใต้ และบ้านปางค่าเหนือ
ศูนย์แพทยศาสตรศึกษาชั้นคลินิก โรงพยาบาลมหาราชนครราชสีมา
ศูนย์แพทยศาสตรศึกษาชั้นคลินิก โรงพยาบาลมหาราชนครราชสีมา เป็นศูนย์แพทยศาสตรศึกษาชั้นคลินิก สังกัดโรงพยาบาลมหาราชนครราชสีมา กระทรวงสาธารณสุข ซึ่งเป็นสถาบันผลิตแพทย์กับสถาบันพระบรมราชชนก สถาบันสมทบของมหาวิทยาลัยมหิดล โดยก่อตั้งเมื่อปีพุทธศักราช 2538 ณ อำเภอเมืองนครราชสีมา จังหวัดนครราชสีมา
เนื่องจากสถานการณ์ขาดแคลนแพทย์กำลังรุนแรงและมีแนวโน้มจะสูงขึ้นในอนาคตโดยเฉพาะปัญหาการขาดแคลนแพทย ์ในชนบท คณะกรรมการแก้ไขปัญหาการขาดแคลนแพทย์ระดับชาติจึงได้มอบหมายให้ กระทรวงสาธารณสุข ร่วมกับ ทบวงมหาวิทยาลัย จัดทำโครงการร่วมผลิตแพทย์เพื่อชาวชนบท โดยมีการตั้งเป้าหมายให้ได้แพทย์ที่พึงประสงค์จำนวน 6,807 คน ภายใน 16 ปี และให้เริ่มรับนักศึกษาแพทย์ตั้งแต่ปี พ.ศ. 2538 เป็นต้นมา
โรงพยาบาลมหาราชนครราชสีมาเป็นโรงพยาบาลศูนย์ขนาดใหญ่ที่สุดของกระทรวงสาธารณสุข เป็นหนึ่งใน 22 โรงพยาบาลศูนย์ที่อยู่ในโครงการร่วมผลิตแพทย์เพื่อชาวชนบท ได้ร่วมมือกับคณะวิทยาศาสตร์ มหาวิทยาลัยมหิดล โดยคณะวิทยาศาสตร์ได้จัดการเรียนการสอนในชั้นปีที่ 1, 2 และภาคการศึกษาต้นปีที่ 3 ส่วนในปีที่ 3 ภาคการศึกษาปลายและปีที่ 4 ถึงปีที่ 6 จะศึกษาที่ โรงพยาบาลมหาราชนครราชสีมา และเมื่อสอบผ่านการศึกษาชั้นปีที่ 6 แล้ว จะได้รับปริญญาแพทยศาสตรบัณฑิต
ปัจจุบัน ศูนย์แพทยศาสตรศึกษาชั้นคลินิก โรงพยาบาลมหาราชนครราชสีมา จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิต ของมหาวิทยาลัยมหิดล ใน 1 หลักสูตร คือ
ใช้ระยะเวลาในการศึกษาตลอดหลักสูตรรวม 6 ปี ดังนี้
ศูนย์แพทยศาสตรศึกษาชั้นคลินิก โรงพยาบาลมหาราชนครราชสีมา รับสมัครบุคคลเข้าศึกษาในหลักสูตรแพทยศาสตรบัณฑิต ผ่านทางระบบรับตรงประจำปีตามประกาศศูนย์แพทยศาสตรศึกษาชั้นคลินิก โรงพยาบาลมหาราชนครราชสีมา ตามเขตพื้นที่จังหวัดที่สำนักงานบริหารโครงการร่วมผลิตแพทย์เพิ่มเพื่อชาวชนบท กระทรวงสาธารณสุขกำหนดในแต่ละปี
วันภาพยนตร์แห่งชาติ
วันภาพยนตร์แห่งชาติ หรือ วันหนังไทย ตรงกับวันที่ 4 เมษายน ของทุกปี โดยสมเด็จพระเทพรัตนราชสุดาฯ สยามบรมราชกุมารี ได้พระราชทานให้วันนี้เป็น วันภาพยนตร์แห่งชาติ โดยเดิมสมาคมสมาพันธ์ภาพยนตร์แห่งชาติ นอกจากจะได้มีการจัดการประกวดประกาศผลภาพยนตร์แห่งชาติแล้ว ยังได้จัดกิจกรรมพิเศษเพื่อหนังไทยขึ้นมาอีกงานควบคู่กันไป ในวันที่ 4 เมษายน แต่ต่อมาได้ย้ายประกาศผลภาพยนตร์มาอยู่ในช่วงเดือนมกราคม
นราพัฒน์ แก้วทอง
นายนราพัฒน์ แก้วทอง รองเลขาธิการพรรคประชาธิปัตย์ และสมาชิกสภาผู้แทนราษฎรจังหวัดพิจิตร
เกิดวันที่ 2 สิงหาคม พ.ศ. 2512 เป็นบุตรชายของ นายไพฑูรย์ แก้วทอง รัฐมนตรีว่าการกระทรวงแรงงาน อดีต ส.ส.พิจิตร หลายสมัย กับ นางอัจฉราภรณ์ แก้วทอง โดย นายนราพัฒน์ แก้วทอง เป็นบุตรคนโต มีน้องสาวคือ นางสาวพัชราภรณ์ แก้วทอง และน้องชาย คือ นายพูนทรัพย์ แก้วทอง
นายนราพัฒน์ แก้วทอง เป็นศิษย์เก่าโรงเรียนบดินทรเดชา (สิงห์ สิงหเสนี) สำเร็จการศึกษาระดับปริญญาตรี บริหารธุรกิจ สาขาบัญชี จากมหาวิทยาลัยรามคำแหง และ ปริญญาโท บริหารธุรกิจ (M.B.A) จาก National University ประเทศสหรัฐอเมริกา
นายนราพัฒน์ มีชื่อเล่นว่า "ตุ้ม" ชีวิตครอบครัวสมรสกับ นางอุมาพร แก้วทอง (สกุลเดิม บุญนาน) มีบุตรด้วยกัน 1 คน คือ ด.ช.ตฤณพัฒน์ แก้วทอง มีกิจกรรมที่เป็นความชอบส่วนตัว คือ การติดตามชมฟุตบอลต่างประเทศ รวมถึงการวิเคราะห์วิจารณ์การแข่งขัน โดยมีแมนเชสเตอร์ยูไนเต็ด เป็นสโมสรที่ชื่นชอบ และตกปลาในปี พ.ศ. 2544 นายไพฑูรย์ แก้วทอง ผู้เป็นบิดา ได้รับการวางตัวจากพรรคประชาธิปัตย์ ให้ลงสมัครเลือกตั้งเป็น ส.ส. แบบบัญชีรายชื่อของพรรค นายนราพัฒน์ แก้วทอง จึงลงสมัครรับเลือกตั้ง ส.ส. ประจำเขตเลือกตั้งที่ 2 ของจังหวัดพิจิตร ซึ่งเป็นพื้นที่เดิมของบิดา และชนะการเลือกตั้งได้เป็น ส.ส. ครั้งแรก เมื่อวันที่ 29 มกราคม พ.ศ. 2544 และลงเลือกตั้งในพื้นที่จังหวัดพิจิตรมาโดยตลอด
ในการเลือกตั้ง 23 ธันวาคม พ.ศ. 2550 นายนราพัฒน์ แก้วทอง ลงสมัครรับเลือกตั้ง เขต 1 จังหวัดพิจิตร ได้รับเลือกตั้งด้วยคะแนนเป็นอันดับ 1 ของจังหวัดพิจิตร และเป็น ส.ส. พรรคประชาธิปัตย์ เพียงคนเดียวของจังหวัดพิจิตรอีกด้วย
ต่อมาในการเลือกตั้ง 3 กรกฎาคม พ.ศ. 2554 นายนราพัฒน์ แก้วทอง ลงสมัครรับเลือกตั้ง เขต 2 จังหวัดพิจิตร และยังคงได้รับการเลือกตั้งเป็น ส.ส. พรรคประชาธิปัตย์ เพียงคนเดียวของจังหวัดพิจิตร
หลังการเลือกตั้งในครั้งนั้น ในวันที่ 6 สิงหาคม พ.ศ. 2554 พรรคประชาธิปัตย์ได้จัดการประชุมใหญ่วิสามัญประจำปี เพื่อเลือกตั้งคณะกรรมการบริหารพรรคชุดใหม่ โดยนายนราพัฒน์ได้รับเลือกให้ดำรงตำแหน่ง รองเลขาธิการพรรคประชาธิปัตย์ พร้อมกับ นายนิพนธ์ บุญญามณี และ นายศุภชัย ศรีหล้า
ศูนย์แพทยศาสตรศึกษาชั้นคลินิก โรงพยาบาลมหาราชนครศรีธรรมราช
ศูนย์แพทยศาสตรศึกษาชั้นคลินิก โรงพยาบาลมหาราชนครศรีธรรมราช เป็นศูนย์แพทยศาสตรศึกษาชั้นคลินิก สังกัดโรงพยาบาลมหาราชนครศรีธรรมราช กระทรวงสาธารณสุข ซึ่งเป็นสถาบันร่วมผลิตแพทย์ของสถาบันพระบรมราชชนก สถาบันสมทบของมหาวิทยาลัยมหิดล โดยก่อตั้งเมื่อปีพุทธศักราช 2537 ณ อำเภอเมืองนครศรีธรรมราช จังหวัดนครศรีธรรมราช
ประเทศไทยประสบปัญหาขาดแคลนแพทย์ในชนบทเป็นจำนวนมาก และรุนแรงขึ้นตามลำดับ ตั้งแต่มีการพัฒนาเศรษฐกิจ และอุตสาหกรรมมากขึ้น ตามแผนพัฒนาเศรษฐกิจและสังคมแห่งชาติฉบับที่ 6 เป็นต้นมา อุตสาหกรรมและความเจริญก้าวหน้าของวัตถุได้แพร่ขยายเข้าสู่ชนบท โรคภัยไข้เจ็บต่าง ๆ ก็แพร่อย่างรวดเร็วและเพิ่ม มากขึ้นประชาชนต้องการดูแลรักษามากขึ้น แต่แพทย์จำนวนมากต้องการทำงานในกรุงเทพฯ และในเมืองที่มีความเจริญด้านเศรษฐกิจ อีกทั้งสถานพยาบาลเอกชนก็ยังดึงดูดแพทย์จากภาครัฐในชนบทไปอีกมากด้วย 
พ .ศ .2537 คณะรัฐมนตรีมีมติเห็นชอบให้กระทรวงสาธารณสุขร่วมมือกับทบวงมหาวิทยาลัยจัดทำโครงการร่วมผลิตแพทย์เพิ่มเพื่อชาวชนบทขึ้น โรงพยาบาลมหาราชนครศรีธรรมราชได้เข้าร่วมโครงการร่วมผลิตแพทย์เพิ่มเพื่อชาวชนบท โดยจัดตั้งเป็นศูนย์แพทยศาสตรศึกษาชั้นคลินิก เป็น 1 ใน 13 ศูนย์แพทย์ที่เข้าร่วมโครงการโดยร่วมมือกับมหาวิทยาลัยมหิดล รับนักศึกษาแพทย์ตั้งแต่ ปี 2541 ( เข้าศึกษาในปีการศึกษา 2542 ) โดยกำหนดให้มีโควตา ในปีการศึกษา 2548 ในเขตการศึกษาเป็นเขต 16 รับนักเรียนที่มีภูมิลำเนา จังหวัดนครศรีธรรมราช
ปัจจุบัน ศูนย์แพทยศาสตรศึกษาชั้นคลินิก โรงพยาบาลมหาราชนครศรีธรรมราช จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิต ของมหาวิทยาลัยมหิดล ใน 1 หลักสูตร คือ
ใช้ระยะเวลาในการศึกษาตลอดหลักสูตรรวม 6 ปี ดังนี้
ศูนย์แพทยศาสตรศึกษาชั้นคลินิก โรงพยาบาลมหาราชนครศรีธรรมราช รับสมัครบุคคลเข้าศึกษาในหลักสูตรแพทยศาสตรบัณฑิต ผ่านทางระบบรับตรงประจำปีตามประกาศศูนย์แพทยศาสตรศึกษาชั้นคลินิก โรงพยาบาลมหาราชนครศรีธรรมราช ตามเขตพื้นที่จังหวัดที่สำนักงานบริหารโครงการร่วมผลิตแพทย์เพิ่มเพื่อชาวชนบท กระทรวงสาธารณสุขกำหนดในแต่ละปี
รักในรอยแค้น
รักในรอยแค้น เป็นละครดราม่าเรื่องแรกของบริษัท เอ็กแซ็กท์ จำกัด ซึ่งออกอากาศ เมื่อวันที่ 3 มกราคม พ.ศ. 2535 เป็นผลงานการกำกับละครยาวเรื่องแรกของ ถกลเกียรติ วีรวรรณ และยังเป็นละครยาวเรื่องแรกของ ศักดิ์สิทธิ์ แท่งทอง รวมทั้งผลงานเข้าสู่วงการบันเทิงของ นุสบา วานิชอังกูร ซึ่งละครได้รับผลตอบรับที่ดีเยี่ยม กลายเป็นผลงานสร้างชื่อของทั้งบริษัท, ผู้กำกับ และ นักแสดง
รักในรอยแค้น เขียนเค้าโครงเรื่องโดย วาณิช จรุงกิจอนันต์ และเขียนบทโทรทัศน์โดย ทองขาว ทวีปรังษีนุกุล เป็นเรื่องของความรักของ 2 หนุ่ม-สาวที่ไม่อาจเป็นไปได้เพราะมาอยู่ตรงกลางระหว่างความแค้นของ 2 ตระกูล และมีฉากจบถูกพูดถึงมากที่สุดจนถึงทุกวันนี้
รักในรอยแค้น ได้นำกลับมาสร้างใหม่เมื่อปี พ.ศ. 2545 เนื่องในโอกาสครบรอบ 10 ปี ของบริษัท เอ็กแซ็กท์ ซึ่งบทพัดยศนำแสดงโดย ณวัฒน์ กุลรัตนรักษ์ รับบท พัดยศ และ เอวิตรา ศิระสาตร์ รับบท องค์อร
ศูนย์แพทยศาสตรศึกษาชั้นคลินิก โรงพยาบาลสระบุรี
ศูนย์แพทยศาสตรศึกษาชั้นคลินิก โรงพยาบาลสระบุรี เป็นศูนย์แพทยศาสตรศึกษาชั้นคลินิก สังกัดกระทรวงสาธารณสุข สถาบันร่วมผลิตแพทย์กับคณะแพทยศาสตร์ มหาวิทยาลัยธรรมศาสตร์ ก่อตั้งเมือ พุทธศักราช 2538 ตั้งอยู่ในเขตภาคกลาง ในอำเภอเมืองสระบุรี จังหวัดสระบุรี
จากปัญหาการขาดแคลนแพทย์และการกระจายของแพทย์ไม่เหมาะสม มีผลกระทบโดยตรงด้านคุณภาพการให้บริการทางการแพทย์และสาธารณสุขกับประชาชนในชนบท ดังนั้นรัฐบาลจึงมีนโยบายให้มีการผลิตแพทย์เพิ่มในปี 2536 โรงพยาบาลสระบุรีได้รับมอบหมายให้เป็นสถาบันสมทบในโครงการร่วมผลิตแพทย์เพิ่มเพื่อชาวชนบทร่วมกับคณะแพทยศาสตร์ มหาวิทยาลัยธรรมศาสตร์ รับผิดชอบการจัดการเรียนการสอนนักศึกษาแพทย์ชั้นคลินิก ชั้นปีที่ 4 - 6 ต่อมาปีพ.ศ. 2537 กระทรวงสาธารณสุขได้มีการลงนามในข้อตกลงเรื่องความร่วมมือในโครงการร่วมผลิตแพทย์เพิ่มเพื่อชาวชนบท กับ ทบวงมหาวิทยาลัย โดยรัฐมนตรีว่าการกระทรวงสาธารณสุข และรัฐมนตรีว่าการทบวงมหาวิทยาลัย มีระยะเวลา 10 ปี (ใช้เวลาดำเนินการ 16 ปี) ภายใต้หลักการสำคัญ คือ ทบวงมหาวิทยาลัย รับผิดชอบในการจัดทำหลักสูตร รับผิดชอบผลิตบัณฑิตแพทย์ให้เป็นไปตามมาตรฐานที่แพทยสภากำหนดประสาทปริญญาแพทยศาสตรบัณฑิตและรับผิดชอบการจัดการเรียนการสอนในชั้นปีที่ 1 - 3 ส่วนกระทรวงสาธารณสุขรับผิดชอบการจัดการเรียนการสอนในชั้นปีที่ 4 - 6 ภายใต้การดูแลและสนับสนุนจากทบวงมหาวิทยาลัย 
ในปี 2538 กระทรวงสาธารณสุขได้เริ่มดำเนินการจัดตั้งศูนย์แพทยศาสตรศึกษาชั้นคลินิกขึ้นในโรงพยาบาลศูนย์ โดยระยะแรกมีจำนวน 10 แห่ง ซึ่งได้รวมถึงโรงพยาบาลสระบุรีด้วย ที่ได้ดำเนินการร่วมในการผลิตแพทย์ตาม โครงการฯ และเริ่มรับนักศึกษาแพทย์ ในโครงการฯ นี้ตั้งแต่ปีการศึกษา 2539 เป็นต้นมา 
ศูนย์แพทยศาสตรศึกษาชั้นคลินิก โรงพยาบาลสระบุรี เป็นฝ่ายหนึ่งของโรงพยาบาลสระบุรี มีหน้าที่หลักในการจัดการเรียนการสอนแพทยศาสตร์ชั้นคลินิก ให้กับนักศึกษาแพทย์โครงการร่วมผลิตแพทย์เพิ่มเพื่อชาวชนบท ของ กระทรวงสาธารณสุข ซึ่งเป็นโครงการความร่วมมือระหว่างกระทรวงสาธารณสุข ทบวงมหาวิทยาลัย และโรงพยาบาลศูนย์จำนวน 12 แห่ง โดยโรงพยาบาลสระบุรีมีสัญญาผูกพันร่วมผลิตแพทย์กับคณะแพทยศาสตร์ มหาวิทยาลัยธรรมศาสตร์
ปัจจุบัน ศูนย์แพทยศาสตรศึกษาชั้นคลินิก โรงพยาบาลสระบุรี จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิต ของคณะแพทยศาสตร์ มหาวิทยาลัยธรรมศาสตร์ ใน 1 หลักสูตร คือ
ใช้ระยะเวลาในการศึกษาตลอดหลักสูตรรวม 6 ปี ดังนี้
ศูนย์แพทยศาสตรศึกษาชั้นคลินิก โรงพยาบาลสระบุรี รับสมัครบุคคลเข้าศึกษาในหลักสูตรแพทยศาสตรบัณฑิต ผ่านทางคณะแพทยศาสตร์ มหาวิทยาลัยธรรมศาสตร์ ในระบบรับตรงประจำปีตามประกาศมหาวิทยาลัยธรรมศาสตร์
สมเด็จพระเจ้าบรมวงศ์เธอ เจ้าฟ้ากรรณาภรณ์เพ็ชรรัตน์ โสภางคทัศนิยลักษณ์ อรรควรราชกุมารี
สมเด็จพระเจ้าบรมวงศ์เธอ เจ้าฟ้ากรรณาภรณ์เพ็ชรรัตน์ โสภางคทัศนิยลักษณ์ อรรควรราชกุมารี (ประสูติ: 12 สิงหาคม พ.ศ. 2421 — สิ้นพระชนม์: 31 พฤษภาคม พ.ศ. 2423) เป็นพระราชธิดาในพระบาทสมเด็จพระจุลจอมเกล้าเจ้าอยู่หัว ที่ประสูติแต่สมเด็จพระนางเจ้าสุนันทากุมารีรัตน์ พระบรมราชเทวี
เหตุการณ์ในวันประสูติของพระองค์นั้น ปรากฏอยู่ในหนังสือพระราชกิจรายวันของพระบาทสมเด็จพระจุลจอมเกล้าเจ้าอยู่หัว ความตอนหนึ่งว่า ""...เวลา ๕ ทุ่ม ๑๑ นาที กับ ๑๕ วินาที พระองค์เจ้าสุนันทาประสูติพระราชบุตรีรกติดอยู่ประมาณ ๑๕ นาทีจึงออก เราอยู่ที่วังสมเด็จกรมพระ ๆ กับเราเข้าไป รับสั่งให้เราแขวนพระกระโจมอย่างคราวก่อน สมเด็จพระเจ้าลูกเธอเจ้าฟ้าหญิงนั้นมีติ่งที่ริมพระกรรณข้างขวา หน้าออกมาตรงพระปราง ติ่งนั้นประมาณ ๓ กระเบียดน้อย เมื่อเรากลับออกมากับสมเด็จกรมพระนั้นฝนตก...""
การประสูติกาลพระราชธิดาครั้งนั้น พระบาทสมเด็จพระจุลจอมเกล้าเจ้าอยู่หัวทรงโสมนัสยิ่งนัก ดังจะเห็นว่าทรงเฉลิมพระนามพระราชธิดาพระองค์นี้ว่า "อรรควรราชกุมารี" แสดงให้เห็นว่าโปรดปรานมาก ทั้งยังปรากฏการพระราชทานของขวัญแก่สมเด็จพระนางเจ้าสุนันทากุมารีรัตน์ด้วย ความว่า ""เราถวายสายนาฬิกาทรงซื้อ ๑๕ ชั่ง พระราชทานพระองค์เจ้าสุนันทาประสูติ กับรับสั่งให้เติมแหวนที่ทรงซื้อเงินพระคลังข้างที่อีก ๒ วง ราคาวงละ ๑๕ ชั่ง รวม ๓๘ ชั่ง ขายเงินงวดตามธรรมเนียม""
ขณะที่ทรงพระชันษาได้เพียงขวบปีเดียวพระองค์พร้อมพระมารดาได้ประสบอุบัติเหตุเรือพระประเทียบล่ม ณ ตำบลบางพูด อำเภอปากเกร็ด จังหวัดนนทบุรี จนสิ้นพระชนม์ทั้งสองพระองค์พร้อมกับพระราชบุตรในพระครรภ์สมเด็จพระนางเจ้าสุนันทากุมารีรัตน์ ยังความทุกข์โทมนัสแก่พระราชบิดาคือพระบาทสมเด็จพระจุลจอมเกล้าเจ้าอยู่หัวเป็นอันมาก ดังปรากฏในหนังสือประวัติการของจอมพล เจ้าพระยาสุรศักดิ์มนตรี ภาค 1 หน้า 73 กล่าวไว้ว่า 
"ในระหว่างนั้น พระบาทสมเด็จพระเจ้าอยู่หัวทรงพระปริวิโยค มีความโศกเศร้าเป็นอันมาก จนไม่มีใครจะเข้ารอพระพักตร์ได้ และมีพระกระแสรับสั่งให้ปิดทวารกั้นเป็นพิเศษ มิให้ข้าราชการฝ่ายในออกมาพลุกพล่านรบกวนได้ มีแต่เจ้าหมื่นไวยวรนารถและพวกมหาดเล็กคอยตั้งเครื่องอานรับใช้อยู่แต่เพียงหกเจ็ดคนเท่านั้น ขณะที่ทรงได้ยินเสียงกลองชนะประโคมพระศพขึ้นครั้งไร ก็ทรงพระกันแสงพิลาปรำพันไปต่าง ๆ นานา จนกระทั่งประชวรพระวาโยไป"
เดอะวอร์ออฟเดอะเวิลด์ส
เดอะวอร์ออฟเดอะเวิลด์ส เป็นนิยายวิทยาศาสตร์ที่เขียนโดย เอช.จี. เวลส์ นักเขียนชาวอังกฤษ ตีพิมพ์ครั้งแรกเมื่อ ค.ศ. 1898 เนื่อเรื่องบรรยายถึงเหตุการณ์ที่มนุษย์ต่างดาวจากดาวอังคาร ส่งยานอวกาศเข้ามาโจมตีกรุงลอนดอน เป็นนวนิยายเรื่องแรกที่กล่าวถึงการรุกรานโลกจากต่างดาว
นวนิยายถูกนำมาดัดแปลงเป็นละครวิทยุ ความยาว 60 นาที โดย ออร์สัน เวลส์ ออกอากาศทางเครือข่ายซีบีเอส ของสหรัฐอเมริกา เมื่อคืนวันที่ 30 ตุลาคม ค.ศ. 1938 เนื่องในวันฮาโลวีน ส่งผลให้เกิดความโกลาหลในหลายรัฐทางตะวันออก
ผู้ฟังรายการที่ไม่ได้ฟังประกาศจากสถานีตอนต้นของรายการ ว่าเป็นเรื่องแต่ง ต่างเข้าใจว่ามีมนุษย์ต่างดาวโจมตีโลกจริงๆ และออกจากบ้านเพื่อหนีตายด้วยความตื่นตระหนก เนื่องจากในขณะนั้นเกิดความตึงเครียดว่าจะเกิดสงครามโลกครั้งที่สอง มีผู้วิจัยว่า จากจำนวนผู้ฟัง 6 ล้านคน มี 1.7 ล้านคน คิดว่าเป็นเหตุการณ์จริง ในจำนวนนี้ 1.2 ล้าน เกิดความตื่นตระหนก
หลังจากนั้น ได้มีผู้นำนวนิยายเรื่องนี้ไปออกอากาศทางวิทยุอีกหลายครั้ง เช่นในปี ค.ศ. 1944 ที่กรุงซานเตียโก ประเทศชิลี ปี ค.ศ. 1949 ที่กรุงกีโต ประเทศเอกวาดอร์ และ ค.ศ. 1950 ทางสถานีวิทยุบีบีซี
ภาพยนตร์ถูกนำมาสร้างเป็นภาพยนตร์ ในปี ค.ศ. 1953 ได้รับรางวัลออสการ์ในสาขาเทคนิคพิเศษ และนำมาสร้างใหม่อีกครั้งในปี ค.ศ. 2005 กำกับโดย สตีเวน สปีลเบิร์ก (ใช้ชื่อว่า War of the Worlds ชื่อไทย "อภิมหาสงครามล้างโลก") นำแสดงโดย ทอม ครูซ ดาโกตา แฟนนิง และทิม ร็อบบินส์
=inn= ฉบับภาษาไทย ==
(ข้อมูลจาก ชมรมนิยายวิทยาศาสตร์ไทย)
พงสาลี
พงสาลี () เป็นเมืองเอกของแขวงพงสาลีในประเทศลาว พงสาลีเป็นเมืองที่อยู่เหนือสุดในหมู่เมืองหลวงในประเทศลาว (ตรงข้ามอัตตะปือในภาคใต้)
หลวงน้ำทา
หลวงน้ำทา () เป็นเมืองเอกของแขวงหลวงน้ำทา ตั้งอยู่ทางตอนเหนือของประเทศลาว เมืองอยู่ริมฝั่งแม่น้ำทา
ศูนย์แพทยศาสตรศึกษาชั้นคลินิก โรงพยาบาลเมืองฉะเชิงเทรา
ศูนย์แพทยศาสตรศึกษาชั้นคลินิก โรงพยาบาลเมืองฉะเชิงเทรา เป็นศูนย์แพทยศาสตรศึกษาชั้นคลินิก สังกัดกระทรวงสาธารณสุข สถาบันร่วมผลิตแพทย์กับคณะแพทยศาสตร์ มหาวิทยาลัยธรรมศาสตร์ ตั้งอยู่ในเขตภาคตะวันออก ณ อำเภอเมืองฉะเชิงเทรา จังหวัดฉะเชิงเทรา
ศูนย์แพทยศาสตรศึกษาชั้นคลินิก โรงพยาบาลเมืองฉะเชิงเทรา กระทรวงสาธารณสุขร่วมมือกับคณะแพทยศาสตร์ มหาวิทยาลัยธรรมศาสตร์ ในการร่วมผลิตใน โครงการร่วมผลิตแพทย์เพิ่มเพื่อชาวชนบท และ โครงการกระจายแพทย์หนึ่งอำเภอหนึ่งทุน
ปัจจุบัน ศูนย์แพทยศาสตรศึกษาชั้นคลินิก โรงพยาบาลเมืองฉะเชิงเทรา จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิต ของคณะแพทยศาสตร์ มหาวิทยาลัยธรรมศาสตร์ ใน 1 หลักสูตร คือ
ใช้ระยะเวลาในการศึกษาตลอดหลักสูตรรวม 6 ปี ดังนี้
ศูนย์แพทยศาสตรศึกษาชั้นคลินิก โรงพยาบาลเมืองฉะเชิงเทรา รับสมัครบุคคลเข้าศึกษาในหลักสูตรแพทยศาสตรบัณฑิต ผ่านทางคณะแพทยศาสตร์ มหาวิทยาลัยธรรมศาสตร์ ในระบบรับตรงประจำปีตามประกาศมหาวิทยาลัยธรรมศาสตร์
80 วันรอบโลก
80 วันรอบโลก (; ) เป็นนวนิยายผจญภัย-วิทยาศาสตร์ เขียนโดยฌูล แวร์น ตีพิมพ์ครั้งแรกในปี ค.ศ. 1873
นวนิยายกล่าวถึงการผจญภัยของ ฟิเลียส ฟอกซ์ ชาวอังกฤษ กับคนรับใช้ชาวฝรั่งเศสชื่อ ปาสปาตู ซึ่งพนันกับเพื่อนเป็นเงิน 20,000 ปอนด์ (เทียบเท่ากับ 2,500,000 ปอนด์สเตอร์ลิง ในปัจจุบัน) ว่าสามารถเดินทางรอบโลกได้ภายใน 80 วัน โดยไม่มีข้อจำกัดว่าจะใช้พาหนะใด ไม่ว่าจะเป็นบอลลูน รถไฟ เรือกลไฟ เลื่อน ช้าง ม้า ฯลฯ ทั้งคู่เริ่มออกเดินทางเมื่อวันที่ 2 ตุลาคม ค.ศ. 1872 และต้องเดินทางกลับมาถึงภายในวันที่ 22 ธันวาคม ค.ศ. 1872 ระหว่างการเดินทาง ฟิเลียส ฟอกซ์ ต้องพบกับอุปสรรคมากมายที่ทำให้ล่าช้าเสียเวลา
ในที่สุด ฟิเลียส ฟอกซ์ พร้อมด้วยปาสปาตู และ อาอูดา หญิงสาวชาวอินเดียที่ทั้งคู่ช่วยให้รอดพ้นจากการถูกเผาทั้งเป็น ในพิธีสตี ก็เดินทางกลับมาถึงลอนดอน โดยใช้เวลา 80 วัน กับ 5 นาที
ฟิเลียส ฟอกซ์เข้าใจผิดว่า เขาต้องกลายเป็นคนสิ้นเนื้อประดาตัว เพราะแพ้พนัน หลังจากเดินทางมาถึงไม่ทันกำหนดเส้นตาย แต่ในความเป็นจริงแล้ว เขาเดินทางมาถึงก่อนกำหนดเป็นเวลา 23 ชั่วโมง 55 นาที เนื่องจากเขาเลือกเดินทางไปทางทิศตะวันออก และลืมทดเวลากลับ 1 วัน เมื่อเดินทางข้ามเส้นแบ่งเวลาสากล (International Date Line)
นวนิยายถูกนำมาสร้างเป็นภาพยนตร์ในปี ค.ศ. 1956 (ใช้ชื่อว่า "Around the World in Eighty Days") กำกับโดยไมเคิล แอนเดอร์สัน นำแสดงโดยเดวิด นิเวน (ฟิเลียส ฟอกซ์) Cantinflas (ปาสปาตู) และเชอร์ลีย์ แมคเลน (อาอูดา) ภาพยนตร์ถ่ายทำบางส่วนในประเทศไทย และมีฉากกระบวนพยุหยาตราชลมารค ได้รับรางวัลออสการ์ 5 รางวัล จากการเข้าชิง 8 รางวัล รวมทั้งรางวัลภาพยนตร์ยอดเยี่ยม และดนตรีประกอบยอดเยี่ยม เพลงประกอบภาพยนตร์ที่มีชื่อเสียงมาถึงทุกวันนี้ คือเพลง "Around the World" ขับร้องโดยแนท คิง โคล
นวนิยายถูกนำมาสร้างอีกครั้งในปี ค.ศ. 2004 โดยดิสนีย์ (ใช้ชื่อว่า"Around the World in 80 Days", ชื่อไทย "80 วัน จารกรรมฟัดข้ามโลก") นำแสดงโดยเฉินหลง (รับบท ปาสปาตู) ถูกดัดแปลงสร้างเป็นภาพยนตร์ตลก ให้บทปาสปาตู โจรปล้นธนาคารเป็นตัวนำ ภาพยนตร์ล้มเหลวด้านรายได้อย่างสิ้นเชิง ได้รับเลือกเป็นภาพยนตร์ยอดแย่แห่งปี เสนอเข้าชิงรางวัลภาพยนตร์ภาคต่อยอดแย่ แรซซีส์อวอร์ด และขาดทุนประมาณ 70 ล้านดอลลาร์สหรัฐ (ทุนสร้าง 110 ล้าน ค่าโฆษณาประมาณ 30 ล้าน ทำรายได้ทั่วโลก 72 ล้าน)
ในปี ค.ศ. 1989 นวนิยายถูกนำมาสร้างเป็นซีรีส์ 3 ตอน ความยาว 267 นาที นำแสดงโดย เพียร์ซ บรอสแนน เป็นฟิเลียส ฟอกซ์
พดด้วง
พดด้วง เป็นเงินตราของไทยโบราณ ใช้แลกเปลี่ยนหมุนเวียนในประเทศไทยเป็นเวลายาวนาน ประมาณกว่า 600 ปี ตั้งแต่กรุงสุโขทัย อยุธยาจนถึง กรุงรัตนโกสินทร์ตอนต้น โดยทำจากแท่งเงินบริสุทธิ์ตามน้ำหนักพิกัดของราคา ทุบปลายทั้งสองข้างให้งอเข้าหากัน มีรูปร่างคล้ายลูกปืนโบราณ ชาวต่างประเทศเรียกเงินชนิดนี้ว่า “Bullet Coin”
ในสมัยสุโขทัย ยังไม่มีการผูกขาดการผลิต เงินพดด้วง จึงมีความหลากหลายในเนื้อเงินที่ใช้ทำ ตลอดจนน้ำหนักและขนาด ต่อมา ในสมัยกรุงศรีอยุธยา ทางการจึงห้ามราษฎรผลิตเงินตราขึ้นเอง เงินพดด้วงจึงได้มาตรฐาน และมีตราประทับ 2 ดวงเป็นสำคัญ คือ ตราประจำแผ่นดินและตราประจำรัชกาล เงินพดด้วงใช้หมุนเวียนอยู่เป็นระยะเวลายาวนาน จนถึงในสมัยพระบาทสมเด็จพระจอมเกล้าเจ้าอยู่หัว (รัชกาลที่ 4) การค้าเฟื่องฟู การผลิตเงินพดด้วงด้วยแรงงานคน ไม่สามารถจะผลิตได้ทันความต้องการ ด้วยความจำเป็นต้องรีบผลิตเงินตราจึงทรงพระกรุณาโปรดเกล้าฯ ให้สั่งเครื่องทำเหรียญกษาปณ์เข้ามา แต่ก็ยังให้ใช้เงินพดด้วงต่อไป จนมีการประกาศยกเลิก วันที่ 27 ตุลาคม พ.ศ. 2447 และให้ใช้เหรียญกษาปณ์กลมแบนตามแบบของยุโรปเป็นเงินตราของประเทศไทย
โรงเรียนบาลีเตรียมอุดมศึกษา มหาวิทยาลัยมหาจุฬาลงกรณราชวิทยาลัย
โรงเรียนบาลีเตรียมอุดมศึกษา มหาวิทยาลัยมหาจุฬาลงกรณราชวิทยาลัย เป็นโรงเรียนพระปริยัติธรรมแผนกสามัญศึกษา สังกัดสำนักนายกรัฐมนตรี เปิดการเรียนการสอนระดับมัธยมศึกษาตอนปลายในความดูแลของมหาวิทยาลัยมหาจุฬาลงกรณ์ราชวิทยาลัย ตั้งอยู่ที่ อาคารสังฆิกเสนาสน์ราชวิทยาลัย วัดมหาธาตุยุวราชรังสฤษฎิ์ราชวรมหาวิหาร ถนนหน้าพระธาตุ แขวงพระบรมมหาราชวัง เขตพระนคร กรุงเทพมหานคร
โรงเรียนบาลีเตรียมอุดมศึกษาฯ เปิดทำการเรียนการสอนครั้งแรกในปี พ.ศ. 2492 และได้จัดตั้งเป็นโรงเรียนปริยัติธรรมแผนกสามัญศึกษาในปี พ.ศ. 2515 ซึ่งเป็นปีแรกที่มีการจัดตั้งโรงเรียนพระปริยัติธรรมแผนกสามัญศึกษาขึ้นในประเทศไทย ปัจจุบัน โรงเรียนบาลีเตรียมอุดมศึกษาฯ อยู่ในสังกัดสำนักงานพระพุทธศาสนาแห่งชาติ เปิดทำการสอนเฉพาะช่วงชั้นที่ 4 (ม.4 - 6) จำนวน 7 ห้องเรียน แผนการเรียน ภาษาและสังคมศาสตร์ โดยชั้นมัธยมศึกษาปีที่ 4 ทำการเรียนการสอนที่ อาคารมหาธาตุวิทยาลัย วัดมหาธาตุยุวราชรังสฤษฎิ์ราชวรมหาวิหาร และชั้นมัธยมศึกษาปีที่ 5 - 6 ทำการเรียนการสอนที่ อาคารสังฆิกเสนาสน์ราชวิทยาลัย " (ตึกถาวรวัตถุ) "
โรงเรียนบาลีเตรียมอุดมศึกษา ให้การศึกษาแก่พระภิกษุสามเณรสำหรับเป็นพื้นฐานเพื่อเข้าศึกษาต่อในระดับอุดมศึกษาในคณะต่าง ๆ ของมหาวิทยาลัยมหาจุฬาลงกรณราชวิทยาลัย มีหลักสูตร 3 ปี ระดับวิชาสามัญเท่ากับชั้นมัธยมศึกษาตอนปลาย (ม. 4-5-6) ของกระทรวงศึกษาธิการ โดยมีวิชาบาลี ธรรม และพระพุทธศาสนาเพิ่มเติม เริ่มเปิดการศึกษาตั้งแต่ พ.ศ. 2492 เป็นต้นมา เดิมมีฐานะเป็นแผนกในสังกัดมหาจุฬาลงกรณราชวิทยาลัย ได้รับการยกฐานะเป็นโรงเรียนเมื่อวันที่ 25 กันยายน พ.ศ. 2512 ทางโรงเรียนได้รับอนุญาตจากกระทรวงศึกษาธิการให้ตั้งเป็นโรงเรียนปริยัติธรรมแผนกสามัญศึกษา เมื่อวันที่ 20 เมษายน พ.ศ. 2515
โรงเรียนบาลีเตรียมอุดมศึกษาฯ เปิดทำการเรียนการสอนจำนวน 7 ห้องเรียน โดยมีอาคารเรียนหลักสองอาคารคือ อาคารมหาธาตุวิทยาลัย ภายในวัดมหาธาตุยุวราชรังสฤษฎิ์ราชวรมหาวิหาร สำหรับชั้นมัธยมศึกษาปีที่ 4 และอาคารสังฆิกเสนาสน์ราชวิทยาลัย วัดมหาธาตุยุวราชรังสฤษฎิ์ราชวรมหาวิหาร (ตึกถาวรวัตถุ หรือ ตึกแดงวัดมหาธาตุ ด้านติดสนามหลวง) สำหรับชั้นมัธยมศึกษาปีที่ 5-6 และเป็นที่ตั้งส่วนอำนวยการโรงเรียนบาลีเตรียมอุดมศึกษาฯ ด้วย
ชยุต บุรกรรมโกวิท
ชยุต บุรกรรมโกวิท ชื่อเล่น "ใหม่" สมาชิกวงนูโว เกิดวันที่ 22 กันยายน พ.ศ. 2511 เดิมชื่อ " บุรณินทร์ บุรกรรมโกวิท " เข้าศึกษาที่สถาบันอนุบาลยุคลธร โรงเรียนศรีวิกรม์ และ มหาวิทยาลัยกรุงเทพ เริ่มต้นเข้าสู่วงการด้วยการเป็นมือกลองวงนูโว
ใหม่ นูโว เคยแสดงภาพยนตร์เรื่อง "คนป่วนสายฟ้า" ในปี 2540
ป๊อปทีวี
🅿️HICHET SAENTHAWEEUK.
ป๊อป ทีวี () (ชื่อเดิม:ป๊อป () , ป๊อบ คิลเจอร์คลับ ()) หรือที่คนส่วนใหญ่เรียกกันว่า "ป๊อปไลฟ์" เป็นสถานีโทรทัศน์ดนตรีของ ไลฟ์ ทีวี ออกอากาศทางดาวเทียมระบบซี-แบนด์ และเคเบิลท้องถิ่นทั่วประเทศ เป็นช่องรายการที่ตอบสนองไลฟ์สไตล์ของวัยรุ่น นำเสนอมิวสิกวีดีโอเพลงไทยและเพลงสากล กับบรรดาเหล่าวีเจ พร้อมเกาะติดทุกกระแสความนิยมในหมู่วัยรุ่น ทั้งแฟชั่น เทคโนโลยี และข่าวสารวงการเพลง ทั้งไทยและต่างประเทศ
ปัจจุบัน ป๊อป ทีวี มีสโลแกนว่า "Stay Tune เป็นเพื่อนคุณ"
ป๊อป ออกอากาศครั้งแรกเมื่อวันที่ 17 พฤษภาคม พ.ศ. 2548 เดิมมีชื่อว่า ป๊อป แชนแนล และเป็นช่องของ สไมล์เน็ตเวิร์ค ทีวี (ชื่อเดิมของไลฟ์ ทีวี) เจ้าของคือ บริษัท บีเอ็นที ทีวี จำกัด ในเครือของ บริษัท บีเอ็นที เอ็นเตอร์เทนเม้นท์ จำกัด (มหาชน)
วันที่ 26 กันยายน 2549 ได้มีการเปลี่ยนชื่อใหม่จาก "บริษัท บีเอ็นที เอ็นเตอร์เทนเม้นท์ จำกัด (มหาชน)" เป็น "บริษัท ไลฟ์ อินคอร์ปอเรชั่น จำกัด (มหาชน)" "บริษัท บีเอ็นทีทีวี จำกัด" เปลี่ยนชื่อเป็น "บริษัท ไลฟ์ทีวี จำกัด" และ "สไมล์ เน็ตเวิร์ค ทีวี" เปลี่ยนชื่อเป็น "ไลฟ์ ทีวี"
วันที่ 1 พฤศจิกายน 2549 ได้มีการปรับรูปแบบรายการและผังรายการใหม่ทั้งหมด โดยมีรายการสดและมีช่วงศิลปินประจำเดือนเพิ่มขึ้นมา ยุติการออกอากาศรายการเก่าบางรายการ
วันที่ 10 สิงหาคม 2550 สมาคมเคเบิลทีวีแห่งประเทศไทย ได้ขอความร่วมมือผู้ประกอบกิจการเคเบิลทีวีท้องถิ่นทั่วประเทศ ให้มีการเปลี่ยนแปลงการจัดผังช่องรายการใหม่ ในช่องลำดับที่ 21-40 และทางไลฟ์ทีวี ได้เข้าร่วมในการจัดลำดับช่องรายการในครั้งนี้ด้วย และทางสมาคมเคเบิลทีวีแห่งประเทศไทยได้กำหนดให้ช่องป๊อป อยู่ที่เคเบิลทีวีช่อง 38
วันที่ 1 กุมภาพันธ์ 2553 ได้มีการปรับเปลี่ยนรูปแบบของรายการและโลโก้ของช่องใหม่ เป็นโลโก้แบบปัจจุบัน เพื่อให้เข้ากับมาตรฐานช่องรายการของไลฟ์ทีวี
วันที่ 21 มีนาคม 2553 ได้มีการปรับเปลี่ยนสัญญานเป็นฟรีทีวีดาวเทียมเพื่อขยายฐานผู้ชม
วันที่ 1 กุมภาพันธ์ 2554 ได้มีการเปลี่ยนชื่อเนื่องจากช่องป๊อปครบรอบ 4 ปี คือ Pop Culture Club
กลางปี 2555 ได้กลับมาเปลี่ยนชื่อเป็น ป๊อป
เดือนกันยายน 2556 ได้เปลี่ยนชื่อเป็น ป๊อป ทีวี
วันที่ 1 พฤษภาคม 2559 ช่อง ป๊อป ทีวี ได้ยุติการออกอากาศ
ทางช่องป๊อป มีการจัดรายงานอันดับเพลง(ชาร์ต)ทุกสัปดาห์ โดยเสนอรายการ "POP 20 HITS" สำหรับเพลงไทยสากล และ "INTER 20 HITZ" สำหรับเพลงสากล 20 อันดับที่ได้รับความนิยมสูงสุด โดยเพลงที่ได้รับการขึ้นชาร์ตนั้นเป็นมิวสิกวิดีโอเพลงจากศิลปินนักร้องทุกค่ายเพลง ทั้งรายใหญ่และรายเล็ก ที่เคยออกอากาศทางสถานีตลอดสัปดาห์หนึ่ง แต่ก็มีบางช่วงที่เกิดปัญหาของค่ายเพลงจึงไม่สามารถนำออกอากาศและขึ้นชาร์ตได้จนกว่าปัญหานั้นยุติและกลับมาออกอากาศตามเดิม
เช่น ในเดือนธันวาคม 2552 สถานีต้องถอดเพลงของ จีเอ็มเอ็ม แกรมมี่ ออกไปหมด เพื่อมิให้มีการทุจริตระหว่างรายงานชาร์ตมิวสิกวิดีโอประจำสัปดาห์ เนื่องจากค่ายแกรมมี่มีความนิยมมากเกินไปในสื่อรายการเสนอมิวสิกวิดีโอ จนถึงเดือนมีนาคม 2553 เป็นต้นมาได้เริ่มนำเพลงของค่ายแกรมมี่มาฉายเกือบทั้งหมดแล้ว
เดือนตุลาคม 2553 ทางสถานีได้ถอดเพลงของค่าย อาร์เอส ทั้งหมด เนื่องจากปัญหาเรื่องลิขสิทธิ์เพลง ไม่ใช่กรณีปัญหาของศิลปินในสังกัดแต่อย่างใด จนถึงปี 2555 ได้เริ่มนำเพลงของค่ายอาร์เอสมาฉายเกือบทั้งหมดแล้ว
ไทยไชโย
ไทยไชโย เป็นสถานีโทรทัศน์ลูกทุ่งของ ไลฟ์ ทีวี ออกอากาศทางเคเบิลท้องถิ่นทั่วประเทศ นำเสนอมิวสิกวีดีโอเพลงไทยลูกทุ่งและเพลงเพื่อชีวิต กับบรรดาเหล่าวีเจ พร้อมข่าวสารวงการลูกทุ่ง และรายการการแสดงพื้นบ้านของไทย เช่น ตลก,หมอลำ,ลิเก ไทยไชโย มีสโลแกนว่า "ลูกทุ่งไทย ไม่ลืมกัน"
ไทยไชโย เดิมชื่อว่า "รักไท ทีวี" เริ่มออกอากาศครั้งแรกเมื่อวันที่ 17 พฤษภาคม พ.ศ. 2548 เป็นช่องของ สไมล์เน็ตเวิร์ค ทีวี (ชื่อเดิมของไลฟ์ ทีวี) เจ้าของคือ บริษัท บีเอ็นที ทีวี จำกัด ในเครือของ บริษัท บีเอ็นที เอ็นเตอร์เทนเม้นท์ จำกัด (มหาชน)
วันที่ 1 เมษายน 2549 ได้มีการเปลี่ยนชื่อช่องจาก "รักไท ทีวี" เป็น "ไทยไชโย"
วันที่ 26 กันยายน 2549 ได้มีการเปลี่ยนชื่อใหม่จาก "บริษัท บีเอ็นที เอ็นเตอร์เทนเม้นท์ จำกัด (มหาชน)" เป็น "บริษัท ไลฟ์ อินคอร์ปอเรชั่น จำกัด (มหาชน)" "บริษัท บีเอ็นทีทีวี จำกัด" เปลี่ยนชื่อเป็น "บริษัท ไลฟ์ทีวี จำกัด" และ "สไมล์ เน็ตเวิร์ค ทีวี" เปลี่ยนชื่อเป็น "ไลฟ์ ทีวี"
วันที่ 1 พฤศจิกายน 2549 ได้มีการปรับรูปแบบรายการและผังรายการใหม่ทั้งหมด โดยมีรายการสดและมีช่วงศิลปินประจำเดือนเพิ่มขึ้นมา ยุติการออกอากาศรายการเก่าบางรายการ
วันที่ 16 กรกฎาคม 2552 หนังสือพิมพ์คมชัดลึก ได้ทำการสำรวจความนิยมของผู้ชมทีวีดาวเทียมและเคเบิลทีวี ช่องไทยไชโยมีความนิยมอยู่ในอันดับที่ 2 และได้อันดับที่ 1 ในหมวดช่องรายการเพลงลูกทุ่ง
วันที่ 1 กุมภาพันธ์ 2553 ได้มีการปรับเปลี่ยนรูปแบบของรายการและโลโก้ของช่องใหม่ เป็นโลโก้แบบปัจจุบัน เพื่อให้เข้ากับมาตรฐานช่องรายการของไลฟ์ทีวี(ปัจจุบันได้ออกอากาศเป็นฟรีทีวีดาวเทียม)
วันที่ 6 - 7 เมษายน 2555 สถานีจึงขัดข้องเป็นระยะๆ ซึ่งต้องส่งสัญญาณจากเวียดนาม เช่น มิติ 4 เป็นต้น
วันที่ 31 สิงหาคม 2560 ไทยไชโย ยุติการออกอากาศเป็นช่องสุดท้าย ในกลุ่มไลฟ์ ทีวี สมัยก่อน ซึ่งปัจจุบันช่องนี้ในนามบริษัท ไทยไชโย ทีวี จำกัด รวมเวลาออกอากาศ 12 ปี
อาสนวิหารชิชิสเตอร์
อาสนวิหารชิชิสเตอร์ ( หรือ ) เป็นอาสนวิหารนิกายอังกลิคันตั้งอยู่ที่เมืองชิชิสเตอร์ในสหราชอาณาจักร สถาปัตยกรรมที่เห็นอยู่ในปัจจุบันเป็นแบบโรมานเนสก์และกอธิคสมัยต้น นักประวัติศาสตร์สถาปัตยกรรมนิโคลัส เพฟเนอร์ (Nikolaus Pevsner) กล่าวถึงอาสนวิหารชิชิสเตอร์ว่าเป็นอาสนวิหารที่มีลักษณะแบบอังกฤษแท้ ทางเดินกลางแปลกกว่าที่อื่นที่ทำเป็นทางเดินกลางคู่เมื่อคริสต์ศตวรรษที่ 13 สิ่งที่น่าสนใจอีกอย่างหนึ่งคือเป็นอาสนวิหารเดียวในอังกฤษที่มีหอระฆังที่แยกจากตัวอาสนวิหารแบบอิตาลีและสามารถมองเห็นจากทะเล
อาสนวิหารชิชิสเตอร์เริ่มสร้างเป็นครั้งแรกเมื่อปี ค.ศ. 1075 หลังจากที่สังฆมลฑลย้ายมาจากเซลซีย์ ได้รับการสถาปนาในสมัยบาทหลวงราล์ฟ เดอ ลูฟฟา ใน ค.ศ. 1108 แต่วัดถูกไฟใหม้ได้รับความเสียหายอย่างหนักจนต้องสร้างใหม่และมาเสร็จเมื่อปี ค.ศ. 1184 และได้รับการสถาปนาอีกครั้งเมื่อปี ค.ศ. 1199
มูฟวี่ พลัส
มูฟวี่ พลัส เป็นสถานีโทรทัศน์ภาพยนตร์ของ ไลฟ์ ทีวี ออกอากาศทางเคเบิลท้องถิ่นทั่วประเทศ นำเสนอภาพยนตร์ชั้นนำจากทั่วทุกมุมโลกไม่ว่าจะเป็น ฝรั่ง,จีน,อินเดีย,เกาหลี,ไทย และอีกหลายประเทศ อีกทั้งภาพยนตร์ชุดชื่อดังจาก จีน ฮ่องกง ไต้หวัน และเกาหลี รวมถึงช่วงพิเศษในการฉายภาพยนตร์ และรายการที่เกี่ยวกับวงการภาพยนตร์
ช่องมูฟวี่ พลัส มีสโลแกนว่า "มูฟวี่ พลัส มากกว่าที่เคยดู" 
มูฟวี่ พลัส เริ่มออกอากาศครั้งแรกเมื่อวันที่ 1 สิงหาคม พ.ศ. 2550 โดยการรวมเอาช่องภาพยนตร์ 2 ช่องคือ มูฟวี่ วัน (MOVIE 1) และ มูฟวี่ ทู (MOVIE 2) (โดย มูฟวี่ วัน จะฉายภาพยนตร์ฝรั่ง และ มูฟวี่ ทู จะฉายภาพยนตร์เอเชีย) มารวมกันทำเป็นช่องเดียวใช้ชื่อว่า มูฟวี่ พลัส ออกอากาศมาจนถึงทุกวันนี้
หนังสั่นเพื่อพ่อ กำหนดออกอากาศเดือนธันวาคม 2550
มิราเคิล (ช่องโทรทัศน์)
มิราเคิล เป็นสถานีโทรทัศน์สารคดีและบันเทิงของ กันตนา ออกอากาศทางเคเบิลท้องถิ่นทั่วประเทศ และทางจานดาวเทียม Thaicom6 ในระบบ C-Band และ KU-Band โดยเนื้อหาของช่องคือเรื่องราวที่ลึกลับและเรื่องแปลกเหลือเชื่อต่างๆจากทุกมุมโลก โดยนำรายการสารคดีและละครต่างๆ มาออกอากาศในช่องนี้
"มิราเคิล แชนแนล (Miracle Channel)" เป็น 1 ใน 3 ช่องรายการจาก กันตนา เริ่มออกอากาศวันแรกคือ วันที่ 1 สิงหาคม 2552 ซึ่งเริ่มแรก ออกอากาศทางไลฟ์ ทีวี ทางเคเบิลทีวีไทยทั่วประเทศ โดยได้นำเทปรายการต่างๆ ของกันตนา ที่มีเรื่องราวความมหัศจรรย์ ลึกลับ แปลกประหลาด ซึ่งเคยออกอากาศทางโทรทัศน์มาแล้วครั้งหนึ่งมาฉายซ้ำ
ต่อมาวันที่ 1 มีนาคม 2553 ได้มีการปรับผังรายการใหม่ โดยเพิ่มรายการใหม่ที่เสนอเฉพาะทางช่องมิราเคิล และเทปรายการเก่าจากช่องอื่นอีกหลายรายการด้วย นอกจากนั้นในวันที่ 21 มีนาคม 2553 ทางช่องรายการมิราเคิล ได้เริ่มออกอากาศทางจานดาวเทียม C-Band คลื่นความถี่ของไลฟ์ทีวี 3480 H 26666 เพื่อขยายฐานสู่ผู้ชม
จนถึงวันที่ 1 กรกฎาคม 2553 ทางมิราเคิล ได้เริ่มทดลองออกอากาศทางจานดาวเทียม C-Band คลื่นความถี่ของ อสมท 3520 H 20000 (ความถี่ใหม่ 3520 H 28125 ตั้งแต่มกราคม 2554) อีกช่องทางหนึ่ง เพื่อรับชมช่องมิราเคิล โดยมีผังรายการเหมือนกัน
1 สิงหาคม 2553 ช่องมิราเคิล ออกอากาศด้วยความถี่ ของ อสมท 3520 H 20000 โดยเริ่มอย่างเป็นทางการตั้งแต่วันที่ 1 สิงหาคม 2553 พร้อมกับการปรับผังรายการใหม่ ซึ่งรายการเดิมยังคงดำเนินการออกอากาศต่อไปโดยไม่ยุติ ขณะที่ช่องมิราเคิลในไลฟ์ทีวี ได้เปลี่ยนสถานีช่องใหม่เป็น มิติ 4
ต่อมาเมื่อวันที่ 1 กุมภาพันธ์ 2554 ช่องมิราเคิล แชนแนล เพิ่มช่องทางใหม่ โดยการรับสัญญาณดาวเทียม KU-BAND โดยจานเหลือง ดีทีวี ช่อง 17 หรือ ความถี่ 12313 H 30000 เมื่อ 1 กุมภาพันธ์ ที่ผ่านมา
และเพื่อตอกย้ำให้กับผู้ชมที่มีด้วยกันตลอดมา ทางช่องมิราเคิล ขอต้อนรับอีก 2 ล้านครอบครัว ที่ในคืนวันที่ 1 ตุลาคม 2555 เวลา 24.00 น. ท่านสามารถรับชมช่องมิราเคิล ผ่านช่องทางใหม่ คือทางทรูวิชั่นส์ ระบบกล่อง HD ช่อง 368 และ SD ช่อง 59 ดูฟรีทุกแพ็กเกจในการรับชม เพื่อเป้าหมายสู่ช่องลี้ลับเบอร์หนึ่ง ทุกช่องทางทั่วประเทศ
ปัจจุบันมิราเคิลได้ยุติการแพร่ภาพออกอากากาศทุกช่องทาง นับตั้งแต่วันที่ 1 มีนาคม 2561 เป็นต้นไป
วัน วาไรตี้
วัน วาไรตี้ () เป็นสถานีโทรทัศน์สาระบันเทิงของ ไลฟ์ ทีวี ออกอากาศทางเคเบิลท้องถิ่นทั่วประเทศ นำเสนอรายการสาระบันเทิงทุกรูปแบบ ไม่ว่าจะเป็น ข่าว เพลง สารคดี บันเทิง วาไรตี้ มีทั้งรายการของช่องวาไรตี้ วัน และรายการจากช่องอื่นๆของ ไลฟ์ ทีวี นำมาออกอากาศซ้ำ ปัจจุบันช่องนี้ได้ยุติการออกอากาศแล้ว
วัน วาไรตี้ มีสโลแกนว่า "ใช่ทุกอย่างที่คุณชอบ"
วัน วาไรตี้ เดิมชื่อว่า วาไรตี้ วัน ออกอากาศครั้งแรกเมื่อวันที่ 2 เมษายน พ.ศ. 2550 นำเสนอรายการสาระบันเทิงทุกรูปแบบ มีทั้งรายการของช่องวาไรตี้ วัน และ รายการจากช่องอื่นๆ ของ ไลฟ์ ทีวี นำมาออกอากาศซ้ำ โดยเริ่มแรกมีรายการของช่องวาไรตี้ วัน เพียง 4 รายการ ต่อมาได้เพิ่มรายการใหม่ๆเข้ามาเรื่อยๆ ทั้งรายการที่ ไลฟ์ ทีวี ผลิตขึ้นเอง และรายการที่ผู้ผลิตรายการซื้อเวลาในการออกอากาศ
เริ่มแรก ออกอากาศรวมอยู่ในช่องเดียวกับ แฟชั่นทีวี ซึ่งเวลา 00.00 น. - 06.00 น.จะเป็น แฟชั่นทีวี และเวลา 06.00 น. - 00.00 น. จะเป็น วาไรตี้ วัน จากนั้นเมื่อมีรายการใหม่เข้ามาจึงลดช่วงเวลาออกอากาศแฟชั่นทีวีเป็น 02.00 น. - 06.00 น.
วันที่ 1 เมษายน 2552 ได้เปลี่ยนชื่อช่องใหม่เป็น "วัน วาไรตี้" และปรับผังและรูปแบบรายการใหม่ โดยออกอากาศตลอด 24 ชั่วโมง และได้ยุติการออกอากาศช่อง แฟชั่นทีวี
วันที่ 4 เมษายน 2553 ช่องวัน วาไรตี้ ได้ยุติการออกอากาศแล้ว และได้เปิดช่อง เฟม แทนที่
และรายการต่างๆ ที่ออกอากาศทางช่อง ป๊อป ไทยไชโย
พระราชวังนึมเฟนบูร์ก
พระราชวังนึมเฟนบูร์ก () ตั้งอยู่ที่เมืองมิวนิค รัฐบาวาเรีย ประเทศเยอรมนี นึมเฟนบูร์กเป็นพระราชวังฤดูร้อนของพระราชวงศ์ผู้ปกครองรัฐบาวาเรีย ผู้ริเริ่มสร้างปราสาทคือเฟอร์ดินานด์ มาเรีย เจ้านครรัฐผู้คัดเลือกแห่งบาวาเรีย และ เจ้าหญิงเฮนเรียตตา อเดลเลดแห่งซาวอย ตามแบบของสถาปนิกอากอสติโน บาเรลลิในปี ค.ศ. 1664 หลังจากมีพระโอรสองค์แรก พระนามว่าแม็กซิมิเลียนที่ 2 เอ็มมานูเอล ส่วนกลางของวังสร้างเสร็จในปี ค.ศ. 1675
ใต้ทะเลสองหมื่นโยชน์
ใต้ทะเลสองหมื่นโยชน์ (; ) เป็นนิยายวิทยาศาสตร์ที่เขียนโดยฌูล แวร์น ตีพิมพ์ครั้งแรกเมื่อ ค.ศ. 1870
นวนิยายกล่าวถึง กัปตันนีโม กับเรือดำน้ำของเขา ชื่อ "นอติลุส" ผ่านมุมมองของศาสตราจารย์ปิแอร์ แอรอนแนกซ์ นักชีววิทยาผู้โดยสารไปกับเรือ เรือดำน้ำลำนี้ถูกสร้างขึ้นมาอย่างลับๆ โดยหน่วยงานของรัฐบาล และเดินทางไปทั่วโลก
ตอนที่มีชื่อเสียงที่สุดของนิยาย คือตอนที่เรือดำน้ำถูกโจมตีโดย ปลาหมึกยักษ์ ลูกเรือต้องต่อสู้กับปลาหมึกยักษ์และเสียชีวิตไปหลายคน
นอติลุส (Nautilus) แปลว่า หอยงวงช้าง ฌูล แวร์น นำชื่อของเรือดำน้ำนอติลุส มาจากชื่อเรือดำน้ำลำแรกของโลกที่ใช้งานได้จริงที่สร้างขึ้นในปี ค.ศ. 1800 โดยโรเบิร์ต ฟุลตัน ในภายหลังชื่อนี้ถูกนำมาตั้งเป็นชื่อเรือดำน้ำของกองทัพเรือสหรัฐอเมริกา หลายลำ ว่า "ยูเอสเอส นอติลุส" รวมทั้งเรือดำน้ำพลังนิวเคลียร์ลำแรกของโลก "ยูเอสเอส นอติลุส (SSN-571)"' สร้างในปี ค.ศ. 1954
นวนิยายถูกนำมาสร้างเป็นภาพยนตร์หลายครั้ง ครั้งแรกในฝรั่งเศส เป็นภาพยนตร์เงียบในปี ค.ศ. 1907 ชื่อเรื่อง "20.000 Lieues Sous les Mers" และในสหรัฐอเมริกา เป็นภาพยนตร์เงียบในปี ค.ศ. 1916 ชื่อเรื่อง "20,000 Leagues Under the Sea"
ภาพยนตร์ฉบับที่มีชื่อเสียงที่สุด สร้างโดยดิสนีย์ ในปี ค.ศ. 1954 นำแสดงโดย เคิร์ก ดักลาส
ชื่อกัปตันนีโม ของเรือนอติลุส มาจากชื่อในมหากาพย์ของกรีกเรื่อง โอดิสซี แต่งโดย โฮเมอร์ มีความหมายว่า "No-man" หรือ "No-body" ถูกนำมาใช้เป็นชื่อตัวละคร ปลาการ์ตูน ใน "นีโม...ปลาเล็กหัวใจโต๊...โต" (Finding Nemo) ภาพยนตร์แอนิเมชัน ปี 2003 ของดิสนีย์
อนุสาวรีย์ผู้เสียสละ
อนุสาวรีย์ผู้เสียสละ พ.ต.ท.2324 อยู่ห่างจากตัวอำเภอเชียงคำไปประมาณ 2 กิโลเมตรเป็นอนุสรณ์สถานที่สร้างขึ้นเพื่อเทิดทูลวีรกรรมของพลเรือน ตำรวจ ทหาร ที่ได้พลีชีพในการสู้รบเพื่อรักษาอธิปไตยในพื้นที่ชายแดนจังหวัดพะเยา และเชียงราย
เสินหนง
เสินหนง (; ; สำเนียงแต้จิ๋ว: ซิ่งล้ง, สำเนียงฮกเกี้ยน: สินเหน่ง) กษัตริย์ในตำนานของจีน ในยุคเริ่มต้นของอารยธรรมมนุษย์ มีอีกชื่อหนึ่งว่า เสินหนงสื่อ (จีนตัวเต็ม: 神農氏, จีนตัวย่อ: 神农氏, พินอิน: Shén nóng shì) โดยมีความหมายว่า "เทพเจ้าแห่งชาวนา"
เสินหนงเป็นหัวหน้าเผ่าหัว (ฮั้ว) แซ่เจียง เมื่อ 5,000 ปี ก่อน ได้ร่วมทำไร่ไถนากับชาวบ้านสามัญชน และเป็นผู้คิดประดิษฐ์คันไถด้วยไม้และสอนให้ผู้คนรู้จักการปลูกข้าว ทำไร่ไถนา ซึ่งเป็นการขับเคลื่อนพัฒนาการเกษตรเป็นอย่างมาก ด้วยคุณงามความดีทางด้านการเพาะปลูก ผู้คนทั้งหลายจึงให้ความเคารพนับถือมาก
สมัยเสินหนงเป็นระยะแรกเป็นไปเป็นแบบลูกชายสืบทอดเชื้อสายจากสายของพ่อ ประชาชนอยู่ด้วยกันอย่างปรองดองไม่มีการกดขี่ขูดรีด ตามบันทึกของจีนบันทึกไว้ว่า ในช่วงที่เสินหนงเป็นหัวหน้าเผ่านั้น แบ่งหน้าที่ตามสถานะทางเพศชัดเจน ผู้ชายออกจากบ้านไปทำไร่ไถนา ผู้หญิงทอผ้าในบ้าน การปกครองประเทศไม่ต้องมีเรือนจำและการลงโทษ และก็ไม่ต้องมีการทหารและตำรวจ
แต่คุณูปการที่สำคัญยิ่งของเสินหนงได้แก่ การเสาะหาสมุนไพรตาม ป่าเขา เพื่อใช้รักษาโรคของผู้คนทั้งหลายและในการทดสอบสรรพคุณ ของสมุนไพรว่า จะรักษาโรคเช่นไรได้ เสินหนงได้ใช้ตนเองเป็นเครื่องทดลอง ด้วยการลองกินสมุนไพรชนิดนั้น ๆ ดูว่า จะมีผลต่อร่างกายอย่างไร จึงถูกพิษเล่นงานบ่อยครั้งจนกระทั่งบางวันเป็นพิษถึง 70 กว่าครั้งภายในวันเดียว กล่าวกันว่าเสินหนงยังได้แต่งหนังสือชื่อ "เสินหนงไป๋ฉ่าว" แปลว่า "ยาสมุนไพรเสินหนง" โดยได้จดบันทึกใบสั่งยาสมุนไพรที่รักษาโรคแต่ละอย่างไว้ จึงอาจถือได้ว่าเป็นตำราทางการแพทย์เล่มแรกของโลกก็ว่าได้
นอกจากนี้แล้ว เสินหนงเป็นคนแรกที่รู้จักการดื่มน้ำชา เล่ากันว่า เสินหนงดื่มเฉพาะน้ำต้มสุก วันหนึ่งขณะที่เสินหนงกำลังพักผ่อนอยู่ใต้ต้นชาในป่า และกำลังต้มน้ำอยู่ ปรากฏว่า ลมได้พัดโบกใบชาร่วง หล่นลงในน้ำที่ใกล้เดือดพอดีเมื่อลองดื่มดูก็เกิดความรู้สึกสดชื่นกระปรี้กระเปร่าขึ้นมาก จึงเป็นที่ของวัฒนธรรมการดื่มชาของชาวจีนจนปัจจุบัน
ในทางด้านวิทยาการ เสินหนง ยังเป็นนักปฏิทินดาราศาสตร์ ได้ปรับปรุงและขยาย "แผนภูมิปากั้ว" หรือ "แผนภูมิ 8" ที่ "ฝูซี" (伏羲) เป็นผู้คิดค้นขึ้นเพื่อใช้ในการแสดงปรากฏการณ์ของธรรมชาติและปรากฏการณ์ของมนุษย์ต่าง ๆ มาเป็น "ลิ่วสือซื่อกั้ว" หรือ "แผนภูมิ 64" ตั้งชื่อว่า "กุยฉาง" ซึ่งนอกจากใช้บันทึกเหตุการณ์ แล้ว ยังนำมาใช้ในการเสี่ยงทายได้ด้วย (ซึ่งต่อมาได้พัฒนาเป็นอี้จิง หรือ โจวอี้) นอกจากนั้น เมื่อเสินหนงเห็นคนบางคนต้องการสิ่งของที่ตนเองผลิตไม่เป็น แต่บางคนกลับมีเกินความจำเป็น ทำให้การดำรงชีวิตไม่สะดวกสมดุล จึงเสนอให้ประชาชนนำสิ่งของของตนไปแลกเปลี่ยนซึ่งกันและกัน และให้มีการค้าขายกัน จึงถือได้ว่าระบบเศรษฐกิจของจีนถือกำเนิดมาในยุคนี้เอง
เพื่อให้ประชาชนมีความสนุกสนานหลังใช้แรงงานแล้ว เสินหนง ได้คิดประดิษฐ์เครื่องดนตรีชนิดหนึ่งเรียกว่า "อู่เสียนฉิน" หรือ พิณ 5 สาย ที่มีเสียงไพเราะน่าฟัง
เสินหนงเป็นหัวหน้าเผ่านานถึง 140 ปี ภายหลังหวงตี้ได้เข้าครองตำแหน่งการปกครองต่อมา ส่วนสุสานของเสินหนงอยู่ที่เมืองฉางชาของมณฑลหูหนานในปัจจุบัน แต่คนทั่วไปเรียกว่า สุสานเหยียนตี้
ยาคุมกำเนิด
ยาคุมกำเนิด เป็นยาที่ใช้เพื่อยับยั้งหรือป้องกันการตั้งครรภ์อันไม่พึงประสงค์
ทรีจีพีและทรีจีทู
.3GP หรือ third generation platform คือไฟล์ฟอร์แมตชนิดหนึ่งที่ใช้บนมือถือ สำหรับเก็บไฟล์วิดีโอและเสียงโดยฟอร์แมตนี้จะเก็บไฟล์วิดีโอที่มีการเข้ารหัสข้อมูลแบบ
MPEG 4 หรือ H.263 และไฟล์เสียงที่เข้ารหัสข้อมูลแบบ AMR-NB หรือ AAC-LC
กองทุนกรรมฐานเพื่อเผยแผ่พุทธธรรม
กองทุนกรรมฐานเพื่อเผยแผ่พุทธธรรม จัดตั้งโดย พระธรรมวิสุทธิกวี (พิจิตร ฐิตวณฺโณ) วัดโสมนัสราชวรวิหาร กรุงเทพมหานคร เพื่อให้เป็นประโยชน์กว้างขวางต่อชุมชน โดยได้ดำเนินการเผยแผ่พุทธธรรม โดยเฉพาะการฝึกอบรมกรรมฐานทั้งในและต่างประเทศ (ภาษาไทยและภาษาอังกฤษ) โดยมีจุดมุ่งหมาย 5 ประการ คือกองทุนกรรมฐานนี้ ขณะนี้ได้ตั้งฝากไว้ที่ มูลนิธิมหามกุฏราชวิทยาลัย โดยไม่มีการหักภาษีเพราะเป็นมูลนิธิเพื่อการกุศล โดย พระธรรมวิสุทธิกวีเป็นผู้สั่งเบิกมาใช้แต่ผู้เดียว ในอนาคต หากว่าพระธรรมวิสุทธิกวีไม่อาจจะดูแลและสั่งการใช้จ่ายก็ให้กองทุนนี้ทั้งหมดไปรวมไว้ใน ทุนฐิตวณฺโณ เพื่อเผยแผ่พุทธธรรม ซึ่งพระธรรมวิสุทธิกวี ตั้งไว้ในมูลนิธิมหามกุฏราชวิทยาลัย ตั้งแต่ปี ๒๕๒๙ เพื่อเอาดอกผลมาใช้ในการเผยแผ่พุทธธรรม โดยให้อยู่ในการควบคุมดูแลของเจ้าอาวาสวัดโสมนัสวิหารร่วมกับคณะกรรมการวัดโสมนัสวิหารในยุคนั้นๆ โดยให้เบิกดอกผลมาใช้ตามวัตถุประสงค์ที่วางไว้ในการตั้งกองทุนนี้
วัดพระธาตุขุนทอง
วัดพระธาตุขุนทอง เป็นวัดเก่าแก่ตั้งอยู่ ณ หมู่ที่ 3 บ้านห้วยไคร้ ตำบลเวียง อำเภอเทิง จังหวัดเชียงราย ภายในบริเวณวัดมีศาสนสถานต่าง ๆ อันประกอบด้วย พระอุโบสถ ศาลาการเปรียญ กุฏิ องค์พระธาตุขุนทองและวิหารหลวงพ่อขุนทองอันเป็นที่ประดิษฐานพระพุทธรูปที่มีพระนามว่า หลวงพ่อขุนทอง ซึ่งเป็นพระพระภิกษุเป็นที่สักการะและยืดเหนียวจิตใจขอบประชาชนในเขตพื้นที่
ไบเล่
ไบเล่ ( เป็นชื่อผลิตภัณฑ์น้ำผลไม้ไม่อัดลมจากรัฐแคลิฟอร์เนีย สหรัฐอเมริกา ก่อตั้งโดย บี ไบเล่
ในประเทศไทย จัดจำหน่ายโดยบริษัท อิชิตัน กรุ๊ป จำกัด (เจ้าของเดียวกับเครื่องดื่มชาออแกนิคอิชิตันและเครื่องดื่มสมุนไพรจีนเย็นเย็น) โดยมีรสชาติของไบไล่ที่วางขายได้แก่ รสส้ม ,รสองุ่นแดง และรสลิ้นจี่
ในประเทศญี่ปุ่นไบไล่จัดจำหน่ายโดยอาซาฮี โดยมีรสชาติได้แก่ ส้ม แอปเปิล และ มะเขือเทศ